Počelo lobiranje za izbor novog patrijarha\nРубрика: Актуелно, Религија Аутор: новинарство пута прочитано Датум: 16.10.2008 Одштампај\nMesec dana uoči zasedanja Sabora SPC, lansirane spekulacije o navodnoj „kovertiranoj” ostavci Njegove svetosti\nRedovno jesenje zasedanje Svetog arhijerejskog sabora Srpske pravoslavne crkve, umesto kao ranijih godina u oktobru, počeće 11. novembra. Iako je do okupljanja arhijereja iz zemlje i rasejanja na crkvenoj skupštini ostalo nešto manje od mesec dana, već su počele spekulacije o „kovertiranoj” ostavci patrijarha Pavla.\nAli, kako se saznaje, niko od najbližih patrijarhovih saradnika ne zna za navodno postojanje dokumenta sa patrijarhovim potpisom u kojem Njegova svetost traži povlačenje sa svetosavskog trona, čime bi se otvorio put za izbor novog poglavara SPC.\n„Ukoliko bi takav zahtev i postojao, mnogi episkopi ne bi poverovali u njegovu autentičnost, zato što je u prošlosti bilo slučajeva da je patrijarhov pečat s potpisom korišćen mimo njegovog znanja”, kaže jedan izvor blizak Patrijaršiji.\nNevidljiva borba za patrijaršijski tron traje već nekoliko godina i pojedini crkveni krugovi uoči svakog sabora namerno lansiraju po medijima razne spekulacije o patrijarhovom povlačenju kojima pokušavaju da opipaju puls javnosti. Patrijarh Pavle, koji je 11. septembra napunio 94 godine, živa je ikona srpskog pravoslavlja. Poštovan je u zemlji, ali i svetu i mnogi se plaše da njegovo „penzionisanje” pod pritiskom ne bi prošlo bez oštre reakcije vernika, pa i ostalih građana.\nOstaje zabeleženo da je sam patrijarh, kada su episkopi potezali pitanje njegovog povlačenja, poručio: „Ostavku podnosim samo Bogu”.\nSigurno je da će vreme do sabora pojedini episkopi iskoristiti za pojačano lobiranje kako bi se došlo do većine koja smatra da je crkvi, ipak, neophodan novi poglavar. Da li će novembarsko okupljanje vladika biti prekretnica i da li će se tada, drugi put zaredom, ići na izbor novog crkvenog poglavara i pored živog patrijarha, niko sa sigurnošću ne može da prognozira. Ali, kako se nezvanično saznaje, ne žuri se samo pojedinim crkvenim krugovima da izaberu „prvog među jednakima”, već i pojedinim krugovima u vladajućoj koaliciji.\nSignal koji crkvi vlast šalje preko svojih emisara jeste da bi oni voleli da patrijarha Pavla zameni neko od reformatora, po mogućstvu mlađi arhijerej koji je neko vreme proveo na Zapadu. „Politika” je u avgustu, povodom sukoba episkopa Artemija i njegovog vikara vladike Teodosija, pisala da su se iz vrha države interesovali kakve su šanse episkopa australijsko-novozelandskog Irineja da bude izabran za novog poglavara SPC. Jedini je problem što on još ne ispunjava formalne uslove da bude kandidat. Nema pet godina arhijerejske službe.\nPo crkvenim kanonima, funkcija patrijarha je doživotna i dok se ne uprazni patrijaršijski presto ne može se birati novi poglavar. Jedan od najvećih protivnika izbora Pavlovog naslednika za njegovog života jeste episkop šabački Lavrentije, koji je nekoliko puta javno poručio da ne treba ponavljati grešku kao u slučaju patrijarha Germana. Kako se saznaje, i mnogi drugi stariji episkopi se protive tome da presedan postane praksa, a među njima i episkop niški Irinej i banjalučki Jefrem. Prihvatanje takvog principa otvara put tome da saborska većina može, kad god je nezadovoljna radom poglavara, da zatraži njegovu smenu ili povlačenje čime se narušavaju stabilnost i ustrojstvo crkve.\nVojnomedicinska akademija, na kojoj se patrijarh leči od 13. novembra prošle godine, izgleda da ne želi da ponovi grešku kao u slučaju patrijarha Germana. Iako konzilijum lekara redovno obaveštava Sveti sinod o patrijarhovom zdravstvenom stanju, izbegava da se izjasni o njegovoj radnoj sposobnosti. Po Zakonu o zaštiti pacijenata, veštačenje da li je neko lice radno sposobno ne može da se obavi bez pristanka pacijenta. A postupak takvog veštačenja je dugotrajan i neizvestan.\nIako je patrijarh upravljanje SPC-om prepustio najstarijem arhijereju u Svetom sinodu, mitropolitu crnogorsko-primorskom Amfilohiju, on i dalje ostaje glava crkve. To se najbolje videlo na prošlom majskom saboru koji bez prisustva patrijarha nije mogao da donese nijednu crkveno-zakonodavnu odluku, već samo da raspravlja o tekućim pitanjima. Ovakva situacija može da oteža rad najviše crkveno-zakonodavne vlasti što može biti jedan od argumenata onima koji smatraju da je neophodno ići na izbor novog patrijarha.\nMilenko Pešić POLITIKA\n« « Претходне вести: Borba za tron patrijarha\nНаредне вести: Narod samo brani i čuva ono što je njegovo » »


POTRAGA ZA LEPOTOM KAO PREDUZETNIŠTVO | Pokreni Se Za Posao\nFormalno i neformalno učenje poklapali u krajnjem cilju - lepoti koja može dopreti do svesti pojedinca i jedinoj radosti u tome, da je voli i da joj se zaista divi.\nProjektom nevladine organizacije Eneka i kompanije Filip Moris-Pokreni se za posao, zaokružila sam svoju preduzetničku delatnost. Danas - uz njihovu podršku, imam sopstvenu proizvodnju odeće, a želja mi je da se ljudi pronađu u vrednostima i estetici koju simbolizuje odeća sa mojim potpisom, i osete ono što ona nosi. Lepotu u svakom smislu, ljubav, svilu, eleganciju, energiju morskih luka, svetlo, svežinu, uopste, život u svojoj punoći.\nViše o modelima haljina koji se mogu naruciti, dugogodisnjoj saradnji kao kostimografa, stiliste i kreativnog direktora sa kreativnim ljudima u oblasti video i foto produkcije mozete pogledati na sajtu www.bojanaugresic.com


U želji da svojim kolegama iz oblasti elektrotehnike približe prve korake ka uspešnoj karijeri, 2006. godine rodila se ideja o organizovanju Sajma poslovnih mogućnosti i stručnih praksi KONTEH. Studenti Fakulteta tehničkih nauka u Novom Sadu već 14 godina uspešno realizuju Sajam kao ključnu sponu između kompanija u potrazi za novim kadrovima, i akademaca zainteresovanih za prvu poslovnu priliku ili stručnu praksu. Dva tradicionalna dana KONTEH-a već su dobro poznati među studentima! Izuzetna su prilika da se u hodnicima ispunjenim štandovima kompanija akademci na licu mesta raspitaju, ostave biografiju, i ostvare prvi uspešan korak ka budućoj karijeri. Preko 25 kompanija svake godine organizuje raznolik spektar aktivnosti za studente u prostorijama Fakulteta tehničkih nauka, od predavanja, radionica, do simulacija razgovora za posao.\nU toku Sajma kompanije učesnice će, kao i prethodnih godina, imati priliku da predstave svoju delatnost studentima kroz prezentacije i radionice otvorene za sve posetioce Sajma. Studenti i kandidati za posao, sa druge strane, imaju mogućnost da putem onlajn aplikacije uruče svoj CV poslodavcima, čime direktno sebi uvećavaju šansu za dobijanje radnog mesta ili prakse. Neposredno pred Sajam biće održane i simulacije razgovora za posao, kojima je u glavnom cilju preparacija mladih interesanata da pravilno napišu svoj CV i što uspešnije obave intervju za posao. Pored istih, studenti će imati priliku da u nedelji pre Sajma prisustvuju vebinarima, kao i panel diskusiji kompanija učesnica KONTEH-a.


MILO Đukanović: Upozoravao sam na akcije Rusije, žele geopolitičku poziciju SSSR, a ne shvataju da je to nemoguća misija... (foto, video) - IBALKAN\nMILO Đukanović je govorio na zvaničnoj sesiji otvaranja na visokom nivou: “Šta nakon rata u Ukrajini?\nSKOPLJE: Svijet, Zanimljivosti, vijesti, četvrtak, 16. 06. 2022… 19: 38… MILO Đukanović: Upozoravao sam na akcije Rusije, žele geopolitičku poziciju SSSR, a ne shvataju da je to nemoguća misija… (foto, video)\nRuska invazija na Ukrajinu predstavljala otrežnenje za Evropsku uniju. To, kako je poručio predsjednik Crne Gore Milo Đukanović, nije agresija samo protiv Ukrajine, nego i protiv evropskog sistema vrijednosti, evropskog jedinstva i evropske bezbjednosti.\nPredsjednik Crne Gore Milo Đukanović na poziv predsjednika Sjeverne Makedonije Steva Pandarovskog, učestvuje na Prespanskom forumu za dijalog 2022. pod nazivom „Oblikovanje budućnosti Zapadnog Balkana u savremenoj evropskoj bezbjednosnoj arhitekturi“.\nĐukanović je govorio na zvaničnoj sesiji otvaranja na visokom nivou: “Šta nakon rata u Ukrajini?\n“Ruska invazija na Ukrajinu predstavljala otrježnenje za Evropsku uniju. Ovo nije agresija samo protiv Ukrajine, nego i protiv evropskog sistema vrijednosti, evropskog jedinstva i evropske bezbjednosti. Rusija želi da se vrati na geopolitičku poziciju koja je pripadala Sovjetskom Savezu, ali to je nemoguća misija. Nemoguće je vratiti se u hladni rat”, ocijenio je Đukanović.\nČitaj još: PRAVA DRAMA U BRODU: Posvađali se vršnjaci, otac prikliještio dječaka i PUCAO mu u GLAVU...\nCrnogorski predsjednik je istakao da je na poteze Rusije konstantno upozoravao zvaničnike Evropske unije i NATO- a.\n“U Crnoj Gori smo prolazili kroz pokušaje Rusije usmjerene protiv našeg članstva u NATO, prolazili smo i kroz događaje 2016. godine. Ono što se dešavalo tada i ovo što se dešava u Ukrajini potiče iz istog izvora”, dodao je on.\nĐukanović ističe da neke države u regiji sada imaju problem jer 80 odsto njihovog javnog mnjenja podržava Rusiju.\nPoručio je i da bi EU bez oklijevanja trebalo da otvori pregovore sa Sjevernom Makedonijom i Albanijom, ukazujući i na važnost vizne liberalizacije sa Kosovom.\nĐukanović će kasnije biti gost na večeri koju priređuje predsjednik Pendarovski.\nDiskusija ovogodišnjeg Prespanskog foruma je fokusirana na nove geopolitičke realnosti, održavanje strateških partnerstava, hitnu potrebu da se ostvari evropska perspektiva Zapadnog Balkana i druge teme važne za budućnost regiona…\nBONUS VIDEO: Official High-Level Opening Session“What after the War in Ukraine?”\nČitaj još: HABIB, JAVNO: O, "borbi stoljeća"...


» AFTER SALE SUPPORT\nInženjeri u DUOL-ovom projektnom odelenju su spremni da za Vas projektuju bilo presostatične hale kao i sportske balone sa drvenom ili metalnom konstrukcijom. Našim kupcima nudimo istovremeno projektovanje kompletnu unutrašnost sportske arene, sa raznim podlogama po izboru kupca, pa sve do sportske opreme. Nudimo kompletan projekat po želji kupaca, kako bi ugodoli svačiji ukus i specifične potrebe.\nNaši inženjeri koriste Vaše specifikacije, kako bi izračunali sile naprezanja, opterećivanja membrane, itd. Stime su planovi postavljeni za Vaš poseban projekat. Zatim slede statičke strukturalne analize, kako bi predvideli ponašanje Vašeg objekta pri ekstremnim opterećenjima.\nProjektni biro istovremeno pravi i kvalitetnu vizualizaciju sportskog objekta koristeći usavršeni rendering sistem. Glavni razlog generisanja realistične slike objekta je vizualizacija celog projekta, kako bi kupac stekao osećaj za projekat, a za inženjere da posluži kao estetski vodič.


Ovo bi sasvim sigurno bio jedan od najboljih golova ikada, da je bio faul, a ne indirekt, ili da je na putu ka golu neko dodirnuo loptu.Doneo je ispravnu odluku, ali je za čuđenje to što nije ranije prekinuo slavlje mladih Čeha. Ovo bi sasvim sigurno bio jedan od najboljih golova ikada, da je bio faul, a ne indirekt, ili da je na putu ka golu neko dodirnuo loptu.\nDugo će se pamtiti završnica meča Portugala i Češke na Evropskom prvenstvu za igrače mlađe od 19 godina. Portugalci su vodili sa 2:1 kada je u blizini centra, na delu terena koji brani Češka, dosuđen indirekt za tu reprezentaciju. Češki štoper i kapiten nacionalnog tima, Halus, je savršeno izveo ovaj prekid i sa više od pola terena savladao golmana Portugalije, Koštu.\nCeo stručni štab i tim Češke je krenuo da se raduje, zbog toga što su u završnici uspeli da dođu do boda, i to na kakav način, ali je posle nekoliko desetina sekundi turski sudija Palabijik poništio gol zbog toga što se radilo o indirektu a lopta na putu ka mreži nije dodirnula nijednog drugog igrača.\nJednom rečju – šteta.


PSTech pozdravio sedmu generaciju studenata softverskog inženjeringa PSTech pozdravio sedmu generaciju studenata softverskog inženjeringa – Personal magazin\nPSTech pozdravio sedmu generaciju studenata softverskog inženjeringa\nU sali Elektrotehničkog fakulteta, krajme nedelje održan je svečani čas za sedmu generaciju studenata softverskog inženjeringa. Ovaj novi odsek je formiran 2004 sa zadatkom da, od prve godine fakulteta, bliže…\nU sali Elektrotehničkog fakulteta, krajme nedelje održan je svečani čas za sedmu generaciju studenata softverskog inženjeringa. Ovaj novi odsek je formiran 2004 sa zadatkom da, od prve godine fakulteta, bliže usmerava one koji su zainteresovani upravo za softverske tehnike.\nMeđu mnogim zvanicama su bili rektor beogradskog univerziteta, Dr.Branko Kovačević, dekan ETF-a, Dr. Miodrag Popović i mnogi drugi fakultetski zvaničnici.\nKako je veliki broj PSTech-ovih zaposlenih završilo ovaj fakultet , kompanija već niz godina aktivno podržava odsek računarstva. Između ostalih koji su održali govor, i Goran Stevanović, PSTech-ov tehnički direktor, je pozdravio novu generaciju i poželeo im sreću na putu ka osvajanju znanja iz ove veoma napredne oblasti.\nPSTech pozdravio sedmu generaciju studenata softverskog inženjeringa was last modified: October 17th, 2010 by Redakcija\nElektrotehnički-fakultetPSTechračunarstvosoftverski inženjeringstudentisvečani čas\nKo će biti novi vlasnik Telekoma Srbija?\nTelekom Srbija obustavio prodaju na 13 prodajnih distributerskih mesta zbog naplate provizije na prepaid dopune


Bombonjera u obliku "velike Albanije" prodaje se usred Srbije\nVeliki broj trgovinskih lanaca u Srbiji u svojoj ponudi ima bombonjere "Kamila" u kojoj su bombone poredane u obliku mape "velike Albanije", a na čijoj deklaraciji je jasno istaknuto da je "uvoz sa Kosova", čime se krši Ustav Srbije, u kojem u preambuli piše da je Kosmet dio države, kao i preporuke Ministarstva trgovine Srbije, prenose "Večernje novosti".\nAnalitičar i izvršni direktor Centra za međunarodnu javnu politiku Mišel Zubenica rekao je za "Večernje novosti" da ovakve stvari ne bi smjele da se događaju u Srbiji i da bi ovaj proizvod što prije morao da bude sklonjen sa rafova.\nOn je naveo da je stav Srbije po pitanju Kosmeta jasan, kao i Ustav Srbije, zbog čega proizvodi sa kosovskom deklaracijom ne bi smjeli da se prodaju.\n"Sve mi je ovo dodatno neshvatljivo ako imamo u vidu da oni već dugo drže 100 odsto takse na našu robu i da se naše firme muče da neki proizvod plasiraju na Kosovo. Uz sve to bombonjera ima oblik `velike Albanije`, što je direktna provokacija za svakog našeg građanina", rekao je Zubenica.\nIz Nacionalne organizacije potrošača Srbije su ocijenili da je ovakav način deklarisanja mimo svih zakonskih normi, ali i nepoštovanje građana.\nNadležni organi smatraju da ima propusta u ovakvom načinu deklarisanja i napominju da carina, a potom i svi ostali moraju biti mnogo pažljiviji i rigorozniji za poslovanje distributera na ovakav način.\nbombonjera Velika Albanija Kosovo\n"Velika Albanija" - najveća bezbednosna prijetnja regionu


Izvor: B92, 26.Nov.2020, 20:29\nBeograd -- Ministar Siniša Mali ocenio je da i projekat metroa u Beogradu i unapređenja elektrodistributivne mreže treba da daju dodatni impuls razvoju privrede u zemlji.\nMali je u Skupštini Srbije podsetio poslanike da je juče potpisan Sporazum o početku izgradnje auto-puta "Mira", kao i da je danas potpisan sa francuskom Vladom sporazum o izgradnji i saradnji na realizaciji prioritetnih infrastrukturnih projekata, a koji se odnosi na izgradnju metroa i unapređenje elektroenergetske >> Pročitaj celu vest na sajtu B92 << mreže.\nKaže da se do kraja naredne godine očekuje početak izgradnje prve linije metroa u Beogradu i da taj sporazum predstavlja korak bliže ispunjenju programa Srbija 2020-2025.\nPodsetio je da se uprkos pandemiji virusa korona nastavlja s radom na sprovođenju programa Srbija 2020-2025, i naveo da se ulaže novac kako bi 2025. godine prosečne plate bile 900 evra, a penzije 430.\nIstiče da je od toga važnije da se završi u potpunosti mreža auto-puteva, nedostajuća kanalizaciona i vodovodna mreža, fabrike za pročišćavanje otpadnih voda, rehabilitovanje pruga, izgradnja škola, vrtića, zdravstvenih ustanova.\n"Srbija je lider kada je u pitanju rast ekonomije u Evropi ove godine. Za nas je izazov 2021. i 2022, a i po projekcijama Evropske komisije i MMF-a, Srbija će održati tu lidersku poziciju", kazao je Mali i istakao da se i dalje moraju tražiti izvori rasta - nove investicije, fabrike, nova gradilišta kako bi se stopa rasta održala.\nKaže da će poslanici za desetak dana raspravljati o budžetu i ističe da osim povećanja plata, penzija, minimalne zarade, veoma je važno da će u budžetu biti rekordan broj kapitalnih investicija - 5,5 odsto od domaćeg BDP-a.\nMinistar finansija izjavio je danas da se radi na pronalaženju sistemskog rešenja za poljoprivrednike., odnosno radi se na pronalaženju sistemskog rešenja za plaćanje penzijsko-invalidskog osiguranja poljoprivrednih proizvođača, vraćanje dugova koji im predstavljaju veliki problem, kao i da će se sa predlogom rešenja pred javnost izaći najverovatnije u prvom kvartalu sledeće godine.\nMali je tako u Skupštini Srbije odgovorio na pitanje poslanika Arpada Fremonda koji je ispred poslaničke grupe Saveza vojvodjanskih Mađara, pitao kada će taj problem biti rešen i naveo da je potrebno problem rešiti i tako da bude srazmeran prihodima poljoprivrednih proizvođača.\nMinistar je kazao da penzije poljoprivrednih proizvodjača predstavljaju možda i najveći problem, odnosno doprinosi poljoprivrednika, kao i ogroman dug koji se, prema njegovim rečima, meri u mailijardama evra.\n"Probani su i razni reprogrami, ali sve su to bili pokušaji koji nisu davali sistemsko rešenje. Mi sada radimo na sistemskom rešenju, želimo da nađemo meru da svi poljoprivredni proizvođači mogu da plaćaju poreze i doprinose upravo srazmerno prihodima koje ostvaruju, a koji su vezani za veličinu parcele koju obrađuju", kazao je Mali na sednici Skupštine u delu u kojem poslanici postavljaju pitanja članovima Vlade.\nPrema njegovim rečima, sa rešenjem ovog problema se neće izlaziti u javnost dok se ne proveri sa stručnom javnošću kako se ne bi napravila greška\n"Ti sistemi su na stabilnom postolju, ali rešenje za poljoprivrednike mora da se nađe i od teme ne bežimo, rešićemo je", kazao je Mali i istakao da nakon budžeta i još dvadesetak važnih zakona, njegov prioritet će biti upravo iznalaženje rešenja za penzije i dugove poljoprivrednika, koje će biti fer i održivo.\n"Važno je i da kroz reprogram omogućimo onim poljoprivrednicima koji žele i mogu da plate glavnicu odmah to i učine ako su u stanju i da im se otpišu kamate", kazao je Fremond i naveo da problem predstavlja i Poreska uprava koja je onima koji su ušli u reprogram stavila hipoteku na poljoprivrednu zemljište, pa ono ne može da se proda, prepiše, kao i da postoji problem nepriznavanja uplata.\n"To je izazov za sve nas, ali potpuno ćemo posvećeno pristupiti tom problemu", kazao je Mali i zamolio sve da kada pričaju o Poreskoj upravi budu puni razumevanja jer ti ljudi rade samo svoj posao i nije im jednostavno, a oni će biti deo sveobuhvatnog rešenja. Istakao je da se takav problem ne može parcijalno rešavati, već da se mora pronaći sveobuhvatno rešenje koje će biti održivo narednih nekoliko decenija.\nDanas: Srbija i Francuska potpisale sporazum o realizaciji prioritetnih infrastrukturnih projekata\nBeta Video: Srbija i Francuska potpisale sporazum o realizaciji prioritetnih infrastrukturnih projekata\nBeta Video: Mali: Izgradnja metroa i unapredjenje elektrodistributivne mreže biće izvori rasta srpske ekonomije


Beočug antičkih uzora u arhitekturi - Branislav Božić - Dnevni list Danas\nPočetna » Kolumne » Branislav Božić » Beočug antičkih uzora u arhitekturi\nDopisnica - Vićenca\n0Piše: Branislav Božić 18. novembra 2010. 19.09\nNišta čudno, prisetih se ja jednog Amerikanaca, i to studenta arhitekture, koji me je u Vićenci pitao koja je razlika između balustrada i kolonada, verujući da sam ja mnogo bolji stručnjak, koji šetka po Italiji u potrazi za korenima svog obrazovanja. A gimnazijsko, i na istoriji umetnosti prilično neobavezno dvogodišnje saznavanje, upravo me je zaustavilo u Vićenci, na jednom od putovanja ka Milanu da vidim Paladijeva remek-dela. U jednom od njih, Teatru Olimpiko sretoh i veselog Jenkija, koji je nošen instant informacijama Mišlenovog vodiča gledao pozornicu sa dubokom perspektivom i gledalište koje je građeno prvi put namenski, još od antičkih vremena, isključivo za pozorište. Ipak, njegove slip-čip brošure pomogle su mi da pronađem jeftin smeštaj i da provedem tri dana u gradu koji je graditeljski sušta suprotnost obližnjoj nakićenoj i „dolče“ Veneciji i nova stilska stepenica pažljivo planirane komšijske Padove.\nGradovi srednje veličine na severu Italije inače imaju nešto što ih čini specifičnim, a ono što je slično gotovo je uvek u renesansnom korenu. Pa ipak, to nasleđe iz vremena srednjovekovnih gradova – republika ima u svakom od tih mesta poseban arhitektonski i urbanistički stil, zahvaljujući pre svega zahtevima i ukusima porodica vladara i mecena iz tih vremena i „njihovim“ arhitektima, vajarima i slikarima.\nNeki od njih bili su toliko značajni da su prevazišli značaj mesta rođenja ili rada, a Andrea Paladio, čiji je domicilni teren bila Vićenca, ostavio je toliko toga u praksi i teoriji da se slobodno može reći da je jedan od najznačajnijih arhitekata-urbanista u svetu. Iako je stvarao sredinom 16. veka, njegovi uticaji i čitav pokret – paladijanizam – protegli su se čak i posle dva-tri veka širom zemljine kugle, od Engleske i Škotske, preko skandinavskih zemalja i Rusije, sve do Sjedinjenih Država.\nOni koji su videli njegova dela u Vićenci, formirana prema dotad zanemarenom rimskom antičkom uzoru, i njegovom „duhovnom pretku“ Vitruviju, videće sličnu matricu u Londonu, Dablinu, Sankt Peterburgu, Helsinkiju, Vašingtonu i brojnim južnjačkim predelima SAD. Uspešne izvedbe, ali i kičerske replike na osnovu njegove Vile Rotonde, posejane po celom svetu ostaće još dugo najumnoženiji „spomenik“ jednom arhitekti u svetu, ali i veza s gradom u kojem je ovaj kamenorezac prvo dobio obrazovanje i umetničku slobodu, a kasnije novac i podršku za ostvarenje svojih graditeljskih snova. Zbog toga je Vićenca, iako turistički u senci čak i obližnje Padove i Verone, neizostavna i dobro očuvana karika u istoriji svetske arhitekture.


Blumberg: „Severni tok 2“ ostaje bez osiguranja - Sputnjik Srbija\n18:12 16.01.2021 Preuzmite kraći link\nKako navode neimenovani izvori agencije, kompanija bi mogla da potpadne pod nove američke sankcije protiv preduzeća koja pružaju usluge osiguranja i tehničke sertifikacije za izgradnju cevovoda.\nOsiguravajući zavod nije komentarisao moguće američke sankcije zbog „Severnog toka 2“. Kompanija je ranije saopštila Sputnjiku da je ima „sveobuhvatni sistem regulatorne usklađenosti i da nastoji da se u potpunosti pridržava svih važećih pravila sankcija“. Kompanija je navela da ne komentariše odnose sa konkretnim klijentima.\nSeverni tok 2, osiguranje, gasovod


SRBIJI JE POTREBAN VEĆI BROJ STARTAP KOMPANIJA! Popović: Država će omogućiti mladima da imaju najbolje uslove za razvoj! - Informer\nMinistar za inovacije i tehnološki razvoj, Nenad Popović sastao se sa rukovodiocima osam Regionalnih inovacionih startap centara iz cele Srbije i tom prilikom sa njima razgovarao o izazovima sa kojima se suočavaju u razvoju lokalnih inovacionih ekosistema\nNa sastanku se razgovaralo i o planovima za dalji inovacioni razvoj sredina u kojima su ovi startap centri osnovani.\nPopović je ukazao da je glavni zadatak startap centara da pruže podršku u osnivanju što većeg broja lokalnih startap kompanija, čija će rešenja, prema njegovim rečima, danas pomoći u podizanju konkurentnosti lokalne privrede, a sutra možda naći primenu na globalnom tržištu, menjajući i olakšavajući živote miliona ljudi u svetu.\nMinistar je naveo da je Srbiji potreban veći broj startap kompanija, ukazavši na podatak da prema istraživanjima Startap Džinoma iz San Franciska, na teritoriji Beograda i Novog Sada, posluje između 200 i 400 startap kompanija, dok se, na primer, u Tel Avivu, koji ima približan broj stanovnika, godišnje osniva 1.300 startap kompanija.\nOn je u razgovoru sa predstavnicima inovacionih startap centara iz Gornjeg Milanovca, Valjeva, Čačka, Pirota, Nove Pazove, Zrenjanina, Subotice i Kruševca, naveo da će Vlada Republike Srbije i sledeće godine nastaviti da realizuje program podrške inovacionim startap centrima u regionima.\nPopović je naglasio da Republika Srbija ulaže u izgradnju kapitalne inovacione infrastrukture 60 miliona evra i da će to omogućiti da u najvažnijim univerzitetskim centrima u Srbiji, kao što su Beograd, Novi Sad i Niš, mladi ljudi imaju najbolje uslove za inovacioni razvoj.\nOn je ukazao da država želi da omogući i mladima u regionima da imaju najbolje uslove za razvoj svojih inovacionih i preduzetničkih potencijala.\nZato, prema njegovim rečima, kroz osnivanje regionalnih startap centara, mladi ne samo da su dobili priliku da rade na najsavremenijoj tehnološkoj opremi koja postoji u tim centrima, nego još važnije, da imaju stručnu, odnosno mentorsku podršku, kako da svoje ideje razviju u proizvode i usluge koje će naći primenu na tržištu.\nMinistar je ukazao da je zahvaljujući snažnom partnerstvu sa NR Kinom u oblasti inovacija i tehnološkog razvoja, obezbeđeno da predstavnici srpskih Regionalnih inovacionih startap centara budu upućeni na studijsko putovanje u Kinu, gde sa kolegama iz celog sveta, uz mentorstvo kineskih stručnjaka, podižu svoje stručne kapacitete i stiču nova iskustva iz oblasti upravljanja startap centrima i poslovnim inkubatorima.\nOn je istakao da je do sada njegov kabinet već uputio desetoro predstavnika srpskih inovacionih startap centara na obuke u Peking, Nanjing, Šangaj, Šendžen, Handžou, a da će ih do kraja godine poslati još petoro.\nNenad Popović ministarstvo za inovacije i tehnološki razvoj Sastanak regionalni inovacioni startap centri


Sastanak šefova iz Apple -a i Foxconn-a\nDokle Apple trese odlaganje proizvodnje svog novog iPhone 8 uređaja, glavni šef Apple-a Jeff Williams planira da se sastane sa rukovodstvom Foxconn grupacije kasnije ovog meseca. Dok je ranije verzije iPhone uređaja sklapalo više kompanija ovog puta će to raditi ekskluzivno Foxconn po pitanju iPhone X modela.\nSa Williams-om će razgovarati šef proizvodnje Terry Gou o načinima da se razreši kašnjenje u proizvodnji koje bi moglo da ograniči dostupnost iPhone 8 X uređaja tokom lansiranja 3 novembra. Mada ovo može da bude jedan običan marketinški trik da se interesovanje održi na planiranom nivou i naravno da Apple iskoristi maksimalno momentum prodaje. Takođe ćerka kompanije Foxconn Sharp u saradnji sa LG jevom Innotek jedinicom koja za Apple proizvodi 3D-senzor koji koristi TrueDepth Camera negativno utiče na iskorišćavanje punog proizvodnog kapaciteta za nove iPhone 8 uređaje, da li će se ovaj senzor pokazati kao problematičan za nove korisnike znaćemo za relativno kratak vremenski period.\nKao što se ranije pisalo procene su da će Apple isporučiti samo 2-3 miliona iPhone 8 X uređaja tokom lansiranja 3 novembra. Mada mi verujemo da će se ovo pokazati netačnim ali o tome ćemo pisati više posle 3 novembra. Yuanta Investment Consulting analitičar Jeff Pu očekuje da će biti proizvedeno oko 32 miliona jedinica iPhone 8 i iPhone 8 Plus modela tokom poslednjeg kvartala ove godine a za prvi kvartal sledeće godine očekuje da će proizvodnja biti za 50% manja.


„Američke pudlice“: Pojačana „frontalna“ akcija Londona i Pariza protiv Srbije - Sputnjik Srbija\n09:47 21 Jun 2021\n19:49 26.04.2018 (osveženo 21:22 26.04.2018) Preuzmite kraći link\nFrancuska i Velika Britanija najnovijim akcijama i najavama diplomatskih aktivosti prema pitanju Kosova s jedne strane pokazuju lojalnost Sjedinjenim Državama, a s druge strane nastavljaju vekovnu politiku slabljenja uticaja Srbije na Balkanu.\nFrancuska će, prema saznanjima Politike, uputiti protest svakoj državi koja ubuduće bude povukla priznanje kosovske nezavisnosti.\nDačić o nameri Francuske: Moraće da odluče da li su nam prijatelji ili ne\nLojalni smo, baš smo lojalni\nBivši ambasador Srbije u Londonu Vladeta Janković kaže za Sputnjik da veruje da je ova vest tačna i ne nalazi da je u njoj bilo šta čudno.\nTo je normalno, napominje Janković, jer Francuska prosto hoće da pokaže da je lojalna Sjedinjenim Državama koje su motor koji pokreće sve zemlje — da najpre priznaju Kosovo, zatim da slučajno ne odustanu od priznanja.\n„Znate, ponekad se čovek gotovo sa žaljenjem zamisli u šta su se pretvorile te nekadašnje velike sile. Za razliku od toga kako je De Gol postupao sa Amerikancima ili kako je Čerčil postupao sa Amerikancima. Sad su Francuzi i Britanci, ono što i sami kažu, pudlice američke politike“, kategoričan je Janković.\nPrema saznanjima Večernjih novosti, udarac ispod pojasa spremna je da zada i Velika Britanija.\n„Naši izvori prenose da London zvanično traži da se ukinu sednice SB UN o Kosovu ili da budu na nivou zatvorenih konsultacija (izvan očiju javnosti). Pošto Britanci u avgustu preuzimaju predsedavanje SB UN, postoje velike šanse da sprovedu tu svoju ideju, jer proceduralni predlozi ne mogu da se ’saseku‘ vetom zemalja koje bi bile protiv, u ovom slučaju — Rusije ili Kine“, navodi taj beogradski dnevnik u delu teksta pod naslovom „I Britanci mute“.\nNemačko „najn“ Prištini\nBez suštinske promene\n„Britanija je u tom pogledu možda i agresivnija i glasnija od samih Sjedinjenih Država kad je reč o Kosovu. Međutim, u tom slučaju ne mislim da će se nešto suštinski promeniti, čak i da im taj naum uspe. No, nikako nije sigurno da će im uspeti da zatvore sednice SB UN o Kosovu. Hipotetički, i da im uspe, to samo neće biti u javnosti dovoljno, ali neće proći nijedna odluka, prvenstveno dok su tamo Rusi i Kinezi kao stalni članovi SB UN sa pravom veta“, pojašnjava Vladeta Janković za Sputnjik.\nFrancuska i Britanija ovolikim upinjanjem u pitanju takozvanog Kosova, prema mišljenju tog diplomate, dobijaju ono što su Amerikanci dobili.\n„To je vojna baza i to moćna vojna baza na strateški važnom mestu. I naravno, dobijaju slabljenje uticaja Srbije, što je sa stanovišta Zapada uvek bilo poželjno još od 19. veka od ustanka protiv Turaka. Što je slabija Srbija, to je više odgovaralo Britancima, u ono doba“, podseća Janković.\nSve ovo nije ništa novo, ističe Vladeta Janković, to je deo jedne iste slike koja je, što kaže propovednik, ništa novo pod suncem.\nMinistar spoljnih poslova Ivica Dačić, povodom medijskih navoda da će Francuska uputiti proteste zemljama koje budu povukle priznanje lažne države Kosovo, izjavio je danas da Srbija ostaje pri svojoj politici, a da svi koji razmišljaju suprotno, moraju da se odluče da li su nam prijatelji i partneri ili će raditi protiv Srbije.\npovlačenja, priznanje nezavisnosti Kosova, SB UN, Srbija


U Vršcu održano savetovanje sudija, tužilaca i advokata\nStručni skup pod nazivom “Odgovor(n)i za budućnost” završen je prošle nedelje u Vršcu u organizaciji Alumni kluba Pravosudne akademije (AKPA).\nSavetovanju su prisustvovali predstavnici Visokog saveta sudstva, Državnog veća tužilaca, predsednici više sudova, ugledne sudije, tužioci i advokati.\nOtvarajući skup predsednik AKPA Siniša Trifunović je izrazio zadovoljstvo što je Pravosudna akademija zvanično predložena za ustavnu kategoriju i što je takav pristup pohvalila i Venecijanska komisija. Naglasio je da javnosti nije objašnjen značaj ove institucije i da se njome na kvalitativno drugačiji način reguliše izbor sudija i tužilaca u Srbiji. Pravosudna akademija treba da postane garant sudijske nezavisnosti i da ojača poverenje građana u pravosuđe kroz donošenje kriterijuma za izbor koji u istoriji naše zemlje nikada nisu bili do kraja izgrađeni. Ono što je Vojna akademija za oficire, to Pravosudna akademija mora da bude za sudije i tužioce.\nCentralni događaj savetovanja je bila panel diskusija “Pravosuđe i mediji – sloboda, obaveza, odgovornost” na kojoj su govorili, između ostalih, sudija Vrhovnog kasacionog suda Zorana Delibašić, član Visokog saveta sudstva i sudija Apelacionog suda u Nišu Aleksandar Pantić i predsednik Advokatske komore Beograda advokat Jugoslav Tintor, profesor Pravnog fakulteta u Beogradu dr Miloš Živković i dr.\nZaključeno je da su mediji neophodni u demokratskom društvu, ali da u praksi često dolazi do kršenja prava na privatnost i pretpostavke nevinosti stranaka u postupku, kao i da postojeći mehanizmi zaštite autorita suda i sudija ne daju zadovoljavajuće rezultete, te da treba tražiti nova rešenja, kao i da bi međusobni dijalog između medija i pravosuđa mogao da podigne stepen međusobnog razumevanja.


Izvor: Radio Televizija Vojvodine, 28.Jan.2020, 02:40 (ažurirano 02.Apr.2020.)\nPredsednica Skupštine Srbije Maja Gojković izjavila je danas u Briselu da parlamentu predstoji rasprava o smanjenju izbornog cenzusa sa dosadašnjih pet na tri odsto i da se tim rešenjem značajno unapređuje reprezentativnost parlamenta i daje snažan dodatni impuls evropskoj vrednosti pluralizma. Ona je na samitu predsednika parlamenata zapadnog Balkana i Evropskog parlamenta (EP) ukazala da to rešenje pruža i mogućnost da širi spektar različitih političkih ideja i pogleda bude zastupljen >> Pročitaj celu vest na sajtu Radio Televizija Vojvodine << u najvišem zakonodavnom telu, saopšteno je iz Skupštine Srbije.\nSrbija ostaje opredeljena za članstvo u EU i u potpunosti podržava politiku proširenja, rekla je Maja Gojković i dodala da Srbija očekuje da Evropski savet, a potom i Samit EU-zapadni Balkan u Zagrebu i Konferencija o budućnosti EU donesu pozitivan iskorak, kao i da je posebno važno da se to ogleda i u novom budžetskom ciklusa EU za 2021-2027.\nSamit predsednika parlamenata održava se pod pokroviteljstvom predsednika Evropskog parlamenta Davida Marije Saosolija.\nPredsednica Skupštine Srbije Maja Gojković učestvovaće danas na Samitu predsednika parlamenata Zapadnog Balkana i Evropskog parlamenta u Briselu...Predsednici parlamenata debatovaće o jačanju parlamentarne dimenzije procesa proširenja i osnaživanje parlamenata u regionu, najavljeno je iz srpskog...


Danijel Hamilton, izvršni direktor Centra za transatlantske odnose\nEvropljani su potpuno nepripremljeni zatečeni nastalom poplavom stotine hiljada migranata i izbeglica čiji se kraj uopšte ne vidi, kaže Danijel Hamilton, izvršni direktor Centra za transatlantske odnose ovde u Vašingtonu.\n„Nezaustavljiv priliv ljudi ugrozio je glavnu premisu Evropske unije da otvorene granice uz slobodu kretanja – uslovljavaju širenje slobode, bezbednosti i pravde na jedinstvenom prostoru evropskog bloka. Mada je još prošle godine postalo jasno da se humanitarna kriza na Bliskom Istoku, niti priliv migranata iz Severne Afrike, kao i izbeglica iz Ukrajine neće skoro zaustaviti, Evropljani nisu dovoljno brzo shvatili da krizu moraju da rešavaju na kolektivan način.“\nMada podele u politici prema migrantima nisu slučajne, one su unele zanačajan razdor među članicama evropskog bloka, kaže Hamilton.\n„Tradicija na planu migranata razlikuje se od države do države u uniji. Zemlje na jugu Evrope oduvek su bile mesto odakle su ljudi odlazili u emigraciju, a sada su gotovo preko noći postale zemlje pod opsadom emigranata. Većina nema ni dovoljno volje ni sredstava, a još manje mehanizme pomoću kojih bi mogli da savladavaju nastale probleme. Dakle zemlje, kao što su Mađarska, Češka ili zemlje Zapadnog Balkana suočavaju se sa izazovima koje smatraju pretnjom osnovama svog društva. Očito su zbunjeni i uplašeni od situacije sa migrantima.“\nS druge strane, imamo Nemačku, koja takođe ima istoriju zemlje odakle su ljudi odlazili, dok je sada postala glavna destinacija izbeglica iz Sredozemlja. Međutim, poplava izbeglica stvara krupne teškoće i Nemačkoj, najbogatijoj zemlji na tlu Evrope, kaže Hamilton.\n„Smatram da je kancelarka Angela Merkel odvažno rešila da migrantima pruži dobrodošlicu migrantima, što je veoma pozitivno za Nemačku. Međutim, Berlin je sada suočen sa mnogo komplikovanijim problemom nego što se očekivalo. Dok nastoji da ispunjava međunarodne obaveze i konvencije o prijemu izbeglica, u Nemačku ulazi mnogo veći broj migranata nego što je bilo planirano i nailazi na izuzetne poteškoće u postupku utvrđivanja ko i odakle svi ti ljudi stižu.“\nProblem migranata izazvalo je i političko prestrojavanje u nizu evropskih zemalja, dodaje Hamilton:\n„Ovakav priliv ljudi srušio je tradicionalnu politiku u većem broju zemalja. U Švedskoj, koja inače rado prima azilante i migrante, doživela je početkom godine retku političku smenu na vrhu dolaskom najveće desničarske stranke na vlast, koja zazire od migranata. Isti je slučaj u Finskoj. I u drugim evropskim zemljama na izborima padaju vlade koje su decenijama bile na vlasti. Evropske poruke sve se manje mogu čuti.“\nHamilton kaže da je došlo vreme za izrade nove dugoročne pan-evropske strategije kako na bezbednosnom tako i na političkom planu. Današnja evropska konferencija na visokom političkom nivou posvećena problemu izbeglica na Zapadnom Balkanu, deo je tog napora.


26.09.2017 u 14:04\nVučić: Teško do investitora u vreme krize, mi smo uspeli\nŠABAC – Predsednik Srbije Aleksandar Vučić izjavio je danas, na otvaranju fabrike japanske kompanije Jazaki u Šapcu, da u vreme krize nije lako doći do investitora, ali da je Srbija u tome uspela. Vučić je naveo da je posebna vrednost u slučaju ove fabrike „spoj Japanaca i Nemaca”. „Kud ćete bolje od toga”, primetio je i pozvao japanske investitore da i u narednih sedam, osam godina otvaraju fabrike u Srbiji, a tek onda da razmišljaju o nekoj drugoj zemlji. On je rekao da je ovo veliki dan za Šabac, Mačvu i Srbiju i da je zadovoljan i srećan što smo u konkurenciji nekih drugih zemalja uspeli da dovedemo tako veliku firmu da kod nas radi i investira. Vučić je rekao da je država dala 10,1 milion evra i dodao da je spremna da da novac i za druge fabrike koje bi Jazaki ovde otvorio, ne\nNovi Beograd u martu dobija vatrogasnu stanicu\n21.01.2022 u 12:09


Rusija poziva Ameriku i EU da uticajem na Albance spreči destrukciju koja preti celom regionu - 22.09.2021, Sputnik Srbija\nRusija: Cilj kosovskih Albanaca ─ istiskivanje Srba\n„Veoma smo uznemireni zaoštravanjem situacije u severnim regionima srpske autonomne pokrajine Kosovo... U suštini, radi se o pokušaju lokalnih Albanaca da zauzmu područja pokrajine naseljena Srbima i da tamo uspostave svoju kontrolu. Ove korake smatramo provokacijom čiji je cilj nastavak etničkog čišćenja i istiskivanje Srba sa Kosova“, navodi se u saopštenju na sajtu Ministarstva spoljnih poslova.Rusko Ministarstvo takođe poziva vlasti kosovskih Albanaca da hitno povuku policijske jedinice iz severnih delova pokrajine, zaustave sabotaže i ozbiljno se posvete zadacima rešavanja situacije.Ranije je načelnik Skupštine opštine Zubin Potok Nemanja Jakšić izjavio da lokalni Srbi nastavljaju blokadu kontrolnog punkta na severu Kosova i Metohije, da je situacija mirna, ali napeta i da dežuraju specijalne snage kosovskih Albanaca.Policija samoproglašene republike saopštila je u ponedeljak da vozila sa srpskim registarskim oznakama više neće moći da ulaze na Kosovo, već da na ulazu moraju da se stavljaju privremene kosovske tablice. Stavljanje registarskih tablica u samoproglašenoj republici ne samo da izaziva moralni protest kod Srba, već ih tera i da troše novac na privremene registarske tablice i gube vreme na njihovo postavljanje.\nSve te nevolje Srba na KiM i jesu zasluga Amerike i EU.\nBojim se da će i ova ruska inicijativa naići na gluve uši zapada.\nrusija, srbija, kim, blokada, srbija – politika\n© AP Photo / Visar KryeziuBlokada Srba sa severa KiM na prelazu Jarinje\nMinistarstvo spoljnih poslova Rusije zabrinuto je zbog zaoštravanja situacije na Kosovu i smatra da su postupci vlasti kosovskih Albanaca provokacija čiji je cilj istiskivanje Srba iz autonomne pokrajine.\n„Veoma smo uznemireni zaoštravanjem situacije u severnim regionima srpske autonomne pokrajine Kosovo... U suštini, radi se o pokušaju lokalnih Albanaca da zauzmu područja pokrajine naseljena Srbima i da tamo uspostave svoju kontrolu. Ove korake smatramo provokacijom čiji je cilj nastavak etničkog čišćenja i istiskivanje Srba sa Kosova“, navodi se u saopštenju na sajtu Ministarstva spoljnih poslova.\n„Očekujemo da američki i evropski pokrovitelji Prištine konačno imaju otrežnjujući efekat na svoje štićenike kako bi se izbegao destruktivan scenario koji preti čitavom regionu“, dodaje se u saopštenju.\nRanije je načelnik Skupštine opštine Zubin Potok Nemanja Jakšić izjavio da lokalni Srbi nastavljaju blokadu kontrolnog punkta na severu Kosova i Metohije, da je situacija mirna, ali napeta i da dežuraju specijalne snage kosovskih Albanaca.\nPolicija samoproglašene republike saopštila je u ponedeljak da vozila sa srpskim registarskim oznakama više neće moći da ulaze na Kosovo, već da na ulazu moraju da se stavljaju privremene kosovske tablice. Stavljanje registarskih tablica u samoproglašenoj republici ne samo da izaziva moralni protest kod Srba, već ih tera i da troše novac na privremene registarske tablice i gube vreme na njihovo postavljanje.\n22 Septembar, 18:4512\n22 Septembar, 19:048


ULTRA Full HD Hikvision komplet sa 2 kamere - Sve za video nadzor\n29799,00 RSD sa PDV\nAvailability: Na lageru! Šifra proizvoda: HIK2MD5G02A2KBU\nU kompletu se nalazi dve Ultra-low light Full HD kamere 2MP oblika bullet sa napajanjem. Kamera snima realne boje usled minimalnog osvetljenja odnosno tek kada detektuje potpuni mrak slika će biti crno-bela.\nVideo se skladišti na specijalnom hard disku za video nadzor veličine 500GB. Najnoviji DVR i njegova kompresija H.265+ omogućavaju čak 27 dana neprekidnog snimanja 24 sata sa videom kvaliteta 12fps@1080P. Stoga nije potrebno dodatno podešavati sistem da snima samo kada promena na ekranu, ali ako bi to aktivirali mogli bi produžiti snimanje da traje nekoliko meseci.


Željko Pantelić: Šta sve Srbija može da nauči od Rumunije\nSvet Autor:Željko Pantelić12. mar. 202106:54\nRumunija je na putu da preuzme ulogu u NATO koju je decenijama imala Turska, kako prema Rusiji, tako i prema Zapadnom Balkanu. Despotizacija vlasti u Ankari, ambivalentnost prema Moskvi i sve izraženije geopolitičko soliranje predsednika Redžepa Tajipa Erdogana u širem pojasu Mediterana i Srednjeg istoka, učvrstili su uverenje u Pentagonu da je došlo vreme za promenu pivota na jugoistočnom krilu NATO-a.\nRumunija dobila novu proevropsku vladu, premijer Florin Kacu\nPredsednik Rumunije: Stranke desnog centra formiraju vladu\nVašington u Bukureštu vidi svog ključnog partnera u našem regionu: Rumunija je prva linija odbrane i odvraćanja Rusije od eventualnih geopolitičkih avantura, naš istočni sused je i štap u rukama NATO-a za neposlušnu Tursku i što je za nas najvažnije, iz Rumunije bi, u slučaju nužde ili potrebe, išle sve brze vojno-obaveštajne intervencije na Zapadnom Balkanu.\nTakođe, Rumunija bi mogla da bude i nova destinacija američkog nuklearnog arsenala koji se trenutno nalazi u tuskoj bazi Indžirlilk. U Pentagonu su u toku konsultacije oko eventualnog prebacivanja vojnika iz anadolijske u bazu NATO-a na Kritu, dok bi avioni F35 namenjeni Indžirliku trebalo da završe u rumunskim avio bazama. Za Erdoganov režim je noćna mora da ostane bez američkog “atomskog kišobrana”, dok bi za Rusku federaciju premeštanje nuklearnih bojevih glava u NATO bazu u rumunskoj varošici Deveselu bio ozbiljan znak upozorenja.\nPredsedniku Klausu Johanisu i premijeru Florinu Kicu nova uloga Bukurešta apsolutno odgovara jer novi status nosi sa sobom veliki broj benefita: od povećanja direktnih stranih investicija i još veće finansijske pomoći od evroatlantskih partnera do jačanja uticaja u okruženju i nastavka pripremanja terena za povratak Besarabije matici. Naravno, povratak Moldavije u otadžbinsko krilo nije nešto što će se dogoditi sutra, ili za neku godinu. Rumunija samo želi da bude spremna, kada se ukaže prilika, da primi u zagrljaj svoju braću sa desne strane Dnjestra.\nDolaskom Džoa Bajdena u Belu kuću i povratkom u Stejt department kreatora američke politike prema Rusiji u prvih 15 godina novog veka, pozicija Rumunije dobija još više na značaju, budući da je deli samo 250 kilometara od Krima. To što je predsednik Johanis imao veoma prisne odnose sa Donaldom Trampom neće škoditi rumunskim interesima. Američka politika prema Rumuniji je politika kontinuiteta, bez obzira ko je u Beloj kući i ko ima većinu na Kampidolju. Koliko su naše istočne komšije važne novoj administraciji u Beloj kući govori ekspresno povlačenje ambasadora Adrijana Zakermana zbog njegovih izrazito bliskih odnosa sa Trampom.\nU ovoj godini najveća američka investija u Evropi će biti modernizacija avio baze 71 Emanoil Jonesku u blizini grada Kampija Turzij. Transilvanijska varoš će postati najvažnije sedište avio snaga Severnoatlantske alijanse i koordiniranih tajnih službi čiji je zadatak da rade na tri fronta: rusko-ukrajinskom, grčko-turskom i zapadnobalkanskom. Planirano je i da baza u Karpatima, zbog svoje geostrateške pozicije, preuzme u dobroj meri potencijale avio baze u Kostanci koja je, ruskim anektiranjem Krima, postala previše ranjiva.\nAmerička administracija je podržala i predlog Rumunije da se novcem Severnoatlantske alijanse napravi naftovod koji bi spojio grčku vojnu luku u Aleksandrupolisu sa vojnom bazom Mihail Koganičeanu pored Kostance, izbegavajući teriotoriju Turske. Na taj način snabdevanje gorivom vojnih baza u Rumuniji i Bugarskoj ne bi zavisilo od prolaza tankera kroz Bosfor i Turska ne bi mogla da ih drži pod kontrolom.\nFoto:Tanjug/AP Photo/Andreea Alexandru\nNaš istočni sused koristi članstvo u NATO i status odanog saveznika SAD da izgradi i modernizuje putničku i železničku mrežu kroz projekat povezivanja tri mora, Baltičkog, Crnog i Egejskog, koji bi bili i u funkciji potreba Alijanse da premešta vojne efektive na istočnom pojasu, od pribaltičkih republika do Grčke. Zahvaljujući toj inicijativi Rumunija će dobiti moderne autoputeve i železnicu koji će povezati luku Kotancu i glavni grad Bukurešt sa zapadnom i severnom Evropom, kao i sa Grčkom.\nGeostrateški značaj Rumunije za SAD se video i kroz odlučnu sinergijsku akciju američke diplomatije i biznisa u poslu oko nuklearne centrale u Černavodi. Bukurešt je napravio zaokret za 180 stepeni i odustao od aranžmana sa kineskom grupom CGN koji je predviđao modernizaciju postojećih sistema i izgradnju nova dva reaktora. Ceo posao je poveren američkim firmama uz upotrebu američke tehnologije. Jednostavno, Vašington nije mogao da dozvoli da Peking ima totalnu kontrolu nad nuklarnim postrojenjima u članici NATO-a gde se nalazi deo antiraketnog štita i koja je određena da bude američki “pivot” u regionu.\nFrikcije između Bukurešta i Vašingtona bi mogle da se pojave oko Moldavije. Rumunija vrlo mudro ne ističe u prvi plan ambiciju da, pre ili kasnije, prisajedini rumunski deo Besarabije. Paradoksalno, za tu “zabranjenu” ambiciju, Bukurešt bi pre mogao da nađe saveznika u Moskvi nego u Vašingtonu.\nPredsednik Vladimir Putin je svestan da je neisplativo držati celu Moldaviju u ruskoj sferi interesa: košta previše a ne donosi ništa više od onoga što već ima u Prednjestrovlju. Broj etničkih Rusa i Moldavaca koji govore ruski kao maternji jezik između reka Prut i Dnjestr je sve manji i u Kremlju je sve izraženiji stav da treba zadržati traku zemlje između Dnjestra i granice sa Ukrajinom, dok ne sazre vremena da se u Prednjestrovlju, kao u kalinjingradskoj enklavi na Baltičkom moru, postave oružani sistemi koji bi bili odgovor na američki antiraketni štit.\nFoto: EPA-EFE/DRAGOS ASAFTEI HANDOUT\nUspon Maje Sandu\nU tom kontekstu treba tumačiti rusko mirno prihvatanje promene vlasti u Kišinau, odnosno silazak s vlasti rusofila Igora Dodona i uspon nove predsednice Maje Sandu. Pažljivim hroničarima rumunske spoljne politike nije promakao taktički inteligentan potez predsednika Rumunije Johanisa koji je bio prvi šef države koji je zvanično posetio novoizabranu predsednicu Moldavije. Johanisova poseta nije bila puka kurtoazija: Rumunija je donirala dvesta hiljada vakcina protiv kovida-19 i otvorila nekoliko kanala pomoći i kulturno-obrazovne saradnje. Predsednica Sandu se zahvalila na simboličan, ali veoma indikativan način: na zvaničnom sajtu predsednika Moldavije skraćenica za jezik nije više “MD” već “RO”. Za razliku od nekih drugih država koje izmišljaju jezike u Moldaviji su priznali da je moldavski jezik bio političko sredstvo koje nema utemeljenje u stvarnosti.\nMeđutim, eventualno prisajedinjenje Moldavije Rumuniji, osim međunarodnih prepreka i čvrstog stava EU i SAD da u Evropi nema promena granica, još uvek nema ni većinsku podršku među građanima Moldavije: tek svaki treći Moldavac podržava ideju o ujedinjenju sa maticom. U Bukureštu su uvereni da vreme radi za njih, da su ovog puta izabrali pravu stranu istorije, i da će pre ili kasnije realizovati njihov nacionalni san.


Odalović: Sakupili smo nesporne dokaze o zločinima OVK | WebTribune\nHome U FOKUSU Odalović: Sakupili smo nesporne dokaze o zločinima OVK\nGeneralni sekretar Ministarstva spoljnih poslova Srbije Veljko Odalović izjavio je da su na Kosovu počinjeni sistematski i organizovani zločini, a da je radna grupa za istraživanje zločina terorističke OVK na Kosovu prikupila brojne nesporne dokaze, koje će dostaviti specijalnom tužilaštvu koje bi uskoro treba da podigne prve optužnice.\nOdalović je na skupu “Nekažnjeni zločini” u Beogradu, rekao da je radna grupa prikupila oko 3.500 dokumenata koja se odnose na zločine koji su počinjeni u dve zone odgovornosti OVK – Drenica i Dukađini i da se rad na dokazima za zločine u još tri zone odgovornosti.\n“Sve izvore smo po prvi put ujedinili i sakupili 3.500 dokumenata koji mogu apsolutno da budu deo procesa, koji imaju pravnu težinu, a ne budu osporovani i rušeni”, kazao je Odalović.\nPrema njegovim rečima, do septembra trebalo bi da bude izabran novi specijalni tužilac za zločine OVK i da bi to moglo da ukazuje da će uskoro biti podignute prve optužnice po kojima će postupati Specijalni sud formiran 2015. godine. Odalović je ocenio da mnogi zločini nad Srbima i drugim nealbancima nisu rešeni, jer ih nisu dobili epilog pre Haškim sudom, ali i sudovima Euleksa u UNMNIK-a.\nKritikovao je i Beograd navodeći da je bio “učesnik nekih događa koji ne mogu da služe na obraz i čast državi”, a u prilog tome naveo je da se u srpskim zatvorima ne nalazi ni jedan osuđeni za ratne zločine, jer su oslobođeni ili pomilovani.\nZamenik tužioca za ratne zločine Miroljub Vitorović bio je skeptičan kada je reč o početku rada Sepcijalnog suda za zločine OVK do kraja ove godine, ali je takođe ocenio da je Beograd odgovoran za nekažnjavanje zločina.\n“Možemo da se ljutimo na Hag i Prištinu, ali ja sam najviše ljut na Beograd”, kazao je Vitorović.\nUpitan da prokomentariše oslobađajuću presudu Apelacionog suda u Beogradu 2013. godine pripadnicima takozvane Gnjilanske grupe, koja je u prethodnom postupku bila osuđena za zločine na 116 godina zatvora, Vitorović je rekao da to nije bila sudska odluka.\n“Iz ne znam kog razloga, da li je u pitanju neznanje ili zla namera ili je dodvoravanje nekim institucijama, ali ovo nije sudska odluka”, kazao je on i podsetio da je u tom postupku postojao svedok saradnik koji je govorio o zločinima koje je počinio, kao i da je svedočilo više žrtava.\nVitorović je kazao da iako je Kasacioni sud utvrdio da je sukob na Kosovu trajao do kraja 1999, a da je Apelacioni sud cenio da je trajao do juna te godine i da je optužene za zločine u Gnjilanu oslobodio, jer “nije bilo ratnog zločina, jer nije bilo oružanog sukoba”. Ukazao na čitav niz propusta Apelacionog suda i sadržaj oslobađajuće presude i dodao da je mogao da ih osudi i za neko drugo krvično delo, ako već nije za ratni zločin.\n“Borimo se koliko možemo, nadamo se da će ovaj sud uraditi, to je bio sistematski i organizovani zločin, to je neko naredio i mi očekujemo da taj neko ko je to naredio bude odgovoran, a ako ne bude odgovoran ostaće zabeleženo u istoriji da je zločin počinjen”, kazao je Vitorović.\nPredstavnica Udruženja porodica kosmetskih stradalnika Gordana Đikanović kazala je da je od od 1998. do kraja 1999. godine na prostoru Kosova i Metohije kidnapovano oko 3.500 Srba i drugih nealbanaca koji su mučeni i ubijani na najmonstruoznije načine. Ona je opisala mnoge zločine i ukazala da su oni nastavljeni posle dolaska međunarodnih snaga u 12.juna 1999. godine i da je tada nestalo još 835 osoba.\nDodala je da je na Kosovu postojalo oko 100 logora i oko 140 kućnih zatvora.\nPredsednica Udruženja Nataša Šćepanović kazala je da su zločini vršeni svakodnevno, sistematski i da je njihov cilj bio etničko čišćenje. Sa njenim stavovom se složio i predstavnik Kancelarije za Kosovo i Metohiju Igor Popović koji je ocenio da je počinjen genocid nad srpskim i drugim nealbanskim stanovništvom.\n“I danas smatramo da je međunarodna zajednica odgovorna da otkrije zločince, da treba da se objavi celom svetu da su Srbi ubijani, mučeni, da je izvršen genocid”, kazao je Popović i ocenio da je pred Srbijom duga i teška borba koja će se voditi pred Specjalnim sudom za zločine OVK.\nNa skupu je govorio i predsednik Srpske kordinacije Duško Čelić koji je naveo da je “dobar deo Srbije ćutao na počinjene zločine”.\n“Ovakve konferencije treba da podignu svest javnosti, jer ćutanje je neka vrsta saučesništva u tim zločinima, treba podići nivo solidarnosti ne samo kod ljudi, već i kod institucija”, kazao je Čelić.\nSkupu u Beogradu počeo je minutom ćutanja, a prisustvovali su članovi porodica čiji su članovi ubijeni ili se i dalje vode kao nestali u ratnim sukobima na Kosovu i Metohiji.


Pravni informator - pravni časopis za savremene pravnike | Kazna rada u javnom interesu\nKazna rada u javnom interesu je alternativna sankcija - alternativa kratkotrajnih kazni zatvora ili alternativa novčanoj kazni. Kazna rada u javnom interesu predstavlja neplaćeni rad u korist društva kojim se ne vređa ljudsko dostojanstvo i ne ostvaruje profit, odnosno koji se ne vrši u cilju sticanja dobiti i koji je besplatan.\nU savremenijim pravnim sistemima, rad u javnom interesu je jedna od najpopularnijih sankcija. U ovom radu se određuje pojam kazne rada u javnom interesu, analiziraju se njeni normativni aspekti, ukazuje na potrebu njenog postojanja u našem zakonodavstvu.\nPočelo je izvršenje ove kazne izrečene u krivičnom postupku, međutim, još uvek nije izvršena ni jedna takva kazna u prekršajnom postupku.


Japanski lanac Miniso najavio 6000 prodavnica i snažnu ekspanziju u Srbiji - Retail Serbia\nJapanski lanac Miniso najavio 6000 prodavnica i snažnu ekspanziju u Srbiji\nJapanski maloprodajni lanac Miniso planira da do 2020. godine bude prisutan na ukupno 6000 lokacija. U fokusu ekspanzije nalazi se i Srbija u kojoj je nedavno otvorena prva prodavnica.\nKompanija Miniso planira da do 2020. godine bude prisutna na ukupno 6000 lokacija širom sveta, kao i da u Srbiji u kojoj je nedavno otpočela poslovanje otvori više desetina objekata. Kako je navedeno na ceremoniji koja je upriličena povodom dolaska na tržište Srbije, Miniso je najavio da je nakon detaljnih analiza doneta odluka da se uđe na tržište Srbije koja će predstavljati centar za svoju jedinstvenu geografsku lokaciju. "To znači da saradnja kompanije Miniso i Srbije ne samo da donosi kvalitetne, kreativne i niske cene proizvoda, već je i značajan korak da se Miniso proširi na evropsko tržište", ističu iz kompanije. Miniso će prilagođavati svoje razvojne strategije sa aktuelnom situacijom u zemlji, želeći da poboljša kvalitet života pružanjem proizvoda visokog kvaliteta, kreativnosti i niske cene lokalnim potrošačima.\nMiniso je najavio da će u Srbiji u narednom periodu otvoriti više desetina maloprodajnih objekata. Prva prodavnica otvorena je nedavno u Stadion šoping centru u Beogradu, a uskoro se očekuje i otvaranje prodavnice u Zemunu.\nZa manje od četiri godine od svog osnivanja, Miniso je zadržao visoku stopu rasta. Važno je napomenuti da je trgovac do sada otvorio tri hiljade prodavnica širom sveta, sa mesečnom stopom rasta od osamdeset do sto novih prodavnica.\nU asortimanu Miniso prodavnica nalazi se širok asortiman stvari za uređenje doma, proizvoda za lepotu i zdravlje, modnih dodataka, kancelarijskih stvari, sezonskih proizvoda i digitalnih dodataka.\nSrbija,\tProdavnice,\tekspanzija\tMiniso\tJapan\nDatum poslednje izmene 31 jul 2018\nEurospin pravi ekspanziju na Balkanu\nStarbucks najavio otvaranje 300 kafeterija - uskoro i na srpskom tržištu\nFashion Company otvorio prve Steve Madden i Liu Jo prodavnice u Srbiji


Izmerite površinu u donjem delu zida koju želite da prekrijete zidnim lajsnama. Zatim, kupite zidne lajsne u standardnoj veličini u lokalnoj prodavnici koja se bavi prodajom opreme za „uradi sam” projekte tako da se ili slažu sa postojećim lajsnama ili kupite nove kojima ćete zameniti stare. Zidne lajsne možete naći u mnogo različitih stilova, od potpuno jednostavnih koje odgovaraju modernim kućama, do onih sa kosim ivicama, do veoma ukrašenih za starije kuće. Koristeći olovku i lenjir obeležite tačku duž lajsne koju želite da isečete.\nIsecite komad zidne lajsne koji će odgovarati površini gde trebate da je zamenite koristeći Dremel® Multi-Max i sečivo za ravno sečenje drveta MM470. Ukoliko je postavljate u ugao, možda ćete morati da isečete ivicu svake zidne lajsne koristeći testeru za drvo i gipsani zid MM450, kako biste ih uredno postavili jednu do druge.\nNa kraju izbrusite pomoću Dremel® prilagodljivog postolja za brušenje MM11 i brusnog papira za drvo MM70W koji postoji u tri stepena krupnoće P60, P120 i P240. Konačno, pomoću burgije za zid, izbušite rupu u zidu za tiplove zavrtnjeva i zatim pričvrstite zavrtnjevima zidne lajsne na odgovarajuće mesto, izbegavajući cevi i pričvrstite ih na zid.\nTiplovi za zavrtnje\nDREMEL® Multi-Max prilagodljivo postolje za brušenje\nDREMEL® Multi-Max brusni papir za drvo (P60, P120 i P240)\nDREMEL® Multi-Max testera za drvo i gipsani zid\nDREMEL® Multi-Max sečivo za ravno sečenje drveta


Obavezne maske, ograničeno kretanje u FBiH još 14 dana\nOdlukom Kriznog štaba Federacije Bosne i Hercegovine opće mjere zaštite od koronavirusa su produžene za još 14 dana.\nKako su saopćili, to se odnosi na obavezno nošenje zaštitnih maski na otvorenom i zatvorenom prostoru, kao i na ograničeno kretanje od 23 sata do 5 sati.\nNapomenuli su da kantonalni štabovi mogu uvesti restriktivnije mjere ako procijene da je to potrebno učiniti.\nIz Kriznog štaba FBiH su ponovo apelovali na stanovništvo da poštuje epidemiološke mjere. Svima onima koji imaju simptome koronavirusa kao što su povišena temperatura, kašalj, gubitak mirisa ili okusa su sugerisali da ostanu kući i da se telefonski jave ljekaru.


Novi načelnik Generalštaba - promena politike ili signal dobre volje ka NATO-u? - European Western Balkans\nAutor Mateja Agatonović 10. 10. 2018. 10. 10. 2018.\nIstraživačica Beogradskog centra za bezbednosnu politiku (BCBP) Katarina Đokić navodi da prethodno iskustvo general-potpukovnika Mojsilovića na mestu šefa vojnog predstavništva pri NATO deluje atraktivno za javnost, ali da neće uticati na odbrambenu i spoljnu politiku Srbije, upravo zato što načelnik Generalštaba po svojim nadležnostima nije neko ko formuliše politiku, “već samo komunicira potrebe Vojske ka Ministarstvu i odgovara za izvršavanje zadataka koje Ministarstvo formuliše”.\nOna je navela i da je Mojsilović imao dosta kontakata sa predstavnicima NATO i zemalja članica ne samo tokom zadatka u Briselu, već i na mestu pomoćnika ministra odbrane za politiku odbrane, zbog čega se njegovo postavljenje na mesto načelnika Generalštaba može kratkoročno protumačiti i kao “signal dobre volje i spremnosti za dalju saradnju, upućen ka zapadnim zemljama”.\n“Lični kontakti, iskustvo i osobine oficira koji je na mestu načelnika Generalštaba mogu otežati ili pojednostaviti međunarodnu saradnju na operativnom nivou. Ipak, strateški gledano, pravac saradnje sa NATO i dalja bilateralna vojna saradnja sa pojedinačnim državama članicama zavisiće od volje vrha Ministarstva i državnog vrha, a nju je u ovom trenutku teško predvideti”, ocenjuje Đokić.\nMilan Mojsilović je tokom svog ušešća na prošlogodišnjoj petoj “Beogradskoj NATO nedelji”, redovnoj godišnjoj konferenciji Centra za evroatlantkse studije (CEAS), na primer, naveo da je saradnja sa NATO zasnovana pre svega na zajedničkom interesu da se promoviše bezbednost, te da je trenutno najvažniji vid saradnje vezan za KFOR, sa kojim Srbija sarađuje “sa obe strane administrativne linije”, što je u potpunosti u skladu sa trenutnom državnom politikom Srbije.\nDirektorka i osnivačica CEAS-a Jelena Milić ocenila je da generala Mojsilovića za novu funkciju preporučuje profil, biografija i znanje, a ne “implikacija da će on biti bolji partner Zapada”.\nOna je čestitala na ovom izboru i navela da je sama promena na čelu Generalštaba pozitivna, zato što je prethodni načelnik Generalštaba, general Ljubiša Diković, kako je CEAS naveo u svojoj poslednjoj publikaciji, “duboko kompromitovan delovanjem jedinica pod njegovom komandom tokom rata na Kosovu”.\nMilić je takođe ocenila da se imenovanje Mojsilovića može tumačiti kao signal da Srbija želi “otopljavanje” odnosa sa Zapadom zbog podrške u rešavanju kosovskog pitanja, “zato što je svaki signal, retorika i percepcija u diplomatiji izuzetno važna”, kao i da vlasti u Srbiji u poslednje vreme šalju više takvih signala.\n“Činjenica je da general Mojsilović zbog svog prethodnog zaduženja u Misiji NATO upoznat sa procedurama i radom same Alijanse. Iskreno se nadamo da će general Mosilović biti među ključnim govornicima i predstojeće šeste Beogradske NATO nedelje, koja se odrzava u novembru u Palati Srbija”, kazala je Milić.\nBeogradski centar za bezbednosnu politikuCEASJelena MilićKatarina ĐokićMilan MojsilovićNATOOTANSrbija


U Srbiji godišnje od raka oboli 300 mališana\nSvetski dan dece obolele od raka, ustanovljen pre deset godina, u nedelju je obeležen u više od 60 zemalja u svetu.\nU Srbiji svake godine od raka oboli od 300 do 350 dece, što čini oko dva odsto od ukupnog broja obolelih, i prema tim podacima, naša zemlja ne odudara od svetske statistike.\nNacionalno udruženje roditelja dece obolele od raka navodi da se deca obolela od karcinoma suočavaju sa teškim, bolnim, dugotrajnim i neizvesnim lečenjem, roditelji su prepušteni sami sebi u teškim trenucima, a medicinski radnici su svakodnevno izloženi stresnim situacijama.\nNačelnik pedijatrijskog odeljenja Instituta za onkologiju i radiologiju Srbije dr Zoran Bekić kaže da se zračna terapija za svu obolelu decu sprovodi isključivo na Institutu, gde se po potrebi primenjuje hemioterapija, i to u saradnji sa drugim hirurškim ustanovama koje timski učestvuju u lečenju mališana.\nPrema njegovim rečima, lečenje pacijenata je timsko i u tom timu se nalazi i klinički psiholog, koji deci pomaže da se psihički adaptiraju na uslove lečenja, a deca na odeljenju imaju i vrtić u kome su dva vaspitača, kao i prostor koji je ispunjen edukativnim i zabavnim sadržajima koji im olakšavaju boravak u bolnici.\nBekić ističe da se predškolska deca bolje adaptiraju nego roditelji koji se, kada vide da se u lečenju primenjuje isti pristup kao u razvijenim zemljama na Zapadu, brzo promene i postaju uspešni članovi tima.\nOn je ukazao da prilagođavanje na terapiju malo teže podnose adolescenti koji, za razliku od male dece, imaju spoznaju o svojoj bolesti.\nBekić ukazuje da polovina obolele dece boluje od leukemije, mekotkivnog tumora, raka kostiju i oka, a najčešće neizlečivi su tumori centralnog nervnog sistema.\nU dnevnoj bolnici i u stacionaru Instituta za onkologiju i radiologiju Srbije postoji 21 postelja, a deca se leče ciklično u periodu od nekoliko meseci do godinu dana, zbog čega moraju više puta da dođu na hospitalizaciju.\nŠto se tiče boravka roditelja na tom odeljenju, Bekić je kazao da je to osetljivo pitanje, naročito kada deca primaju hemioterapiju tokom koje su manje otporna i podložnija su infekcijama.\nUz mališane do sedam godina gotovo uvek su majka ili otac, a lekari izlaze u susret roditeljima čija deca boluju od težih oblika tumora kao što je tumor centralnog nervnog sistema, zbog koga je dete teže pokretno i ima potrebu za najbližima.\nDeca obolela od karcinoma, pored Instituta za onkologiju i radiologiju Srbije, leče se u Institutu za majku i dete, Univerzitetskoj dečjoj klinici u Tiršovoj i u dva manja odeljenja u Nišu i Novom Sadu.\nSvetske statistike govore da trajno izlečenje pacijenata iznosi oko 70 procenata, a taj broj se u našoj zemlji kreće od 50 do 60 odsto.\nLečenje dece od karcinoma, pored materijalnih, crpi i psihološke resurse roditelja, s obzirom na to da roditelji žive u stalnom strahu od progresije bolesti, a to je i bio razlog zbog koga su roditelji čiji se mališani leče u Institutu za onkologiju i radiologiju Srbije osnovali udruženje "Uvek sa decom".\nrak karcinom tumor\n⇐ Nizak rast i hormon rasta\nRazvijanje samopoštovanja kod dece ⇒\nMilica, Jagodina 17.02.2009\nPorazavajuce je da nam deca umiru od raka a mi, kao drustvo ne mozemo da obezbedimo lecenje, nego su roditelji prepusteni sami sebi. Mi MORAMO da podignemo drustvenu svest i sprecavamo ovakve pojave. Pa ako ne brinemo o deci, novim narastajima, O KOME CEMO??? Isti slucaj vazi i za ginekoloske bolnice sirom zemlje i uslove u kojima nam se deca radjaju.


Kolar: Masovno stranačko zapošljavanje u Novom Sadu | Autonomija\nKolar: Masovno stranačko zapošljavanje u Novom Sadu\nNovi Sad izgleda zapušteno, propalo i prljavo, kao nikada u svojoj istoriji\nFunkcioner Lige socijaldemokrata Vojvodine (LSV) Robert Kolar optužio je danas gradske vlasti da u gradskim javnim preduzećima masovno zapošljavaju stranačke kadrove.\nKolar je novinarima prilikom ulične akcije LSV rekao da ta stranka od zabrinutih građana svakodnevno dobija informacije o masovnom stranačkom zapošljavanju u javnokomunalnim preduzećima, zbog činjenice da od 1. januara 2014. godine nova zapošljavanja u javnom sektoru neće biti moguća sve do kraja 2015.\nOn je optužio gradske vlasti da su krive zato što Novi Sad izgleda zapušteno, propalo i prljavo, kao nikada u svojoj istoriji, a investicija i novih radnih mesta nema.\n„Gradska preduzeća su pred kolapsom jer njima upravljaju apsolutno nekompetentni stranački i rođački kadrovi pa izostaju, ne samo neophodne investicije, nego i redovno održavanje, a preduzećima Stan i Gradsko zelenilo preti bankrot i likvidacija“, kazao je Kolar.\nOn je bezbednosnu situaciju ocenio kao katastrofalnu, zbog čestih pucnjava i tuča u blizini škola pa sve do nedavnog prebijanja odbornika LSV Nenada Vezmara na ulici.\nKolar je vladajuću Srpsku naprednu stranku optužio da je u Novom Sadu na vlasti u koaliciji sa „nakupcima glasova“ na izborima.\nNaveo je i da je za Novi Sad sramota što se u Kulturnom centru cenzurišu izložbe mladih umetnika, kao i to što niko nije odgovarao za aferu „ATP Vojvodina“.


Oslobođenje Beograda - Sputnjik Srbija\n03:10 25 Jun 2021\nKVIZ: Da li znate zašto je 1. novembar veliki datum u istoriji Srba\nOslobađanje Beograda i Srbije u Prvom svetskom ratu je počelo probojem Solunskog fronta. Srpskoj vojsci, koja je jurila oslobađajući otadžbinu i ostavljajući saveznike kilometrima iza sebe, trebalo je dva meseca da pređe 800 kilometara i stigne do grada u kojem je rat i počeo.\nKVIZ Bitka za Beograd: Koliko znate o velikoj ofanzivi?\nKada je Beograd oslobođen, 20. oktobra 1944. godine, otvoren je put Crvenoj armiji ka Berlinu.\nČovek koji je sam pobedio Vermaht (foto)\nKako je fotograf Rista Marjanović tajno snimao nemačke položaje neposredno pred oslobođenje Beograda minijaturnom „lajkom“ i kako ga je ta ista „lajka“ umalo koštala života posle oslobođenja. Ko je bio Miladin Zarić, čovek zaslužan što Beograđani prelaze Savu tramvajem.\nBeograd ispravio nepravdu prema svojim oslobodiocima\nDodeljivanjem imena ulica maršalu Tolbuhinu i generalu Ždanovu ispravljena je velika nepravda prema herojima, oslobodiocima Beograda, istakao je zamenik gradonačelnika Beograda Andrija Mladenović.


Danska ukida ograničenja protiv COVID-19, otvara mnoga javna mjesta - Index.ba\nDanska je ukinula niz ograničenja uvedenih zbog koronavirusa i dozvolila ponovno otvaranje određenih mjesta u nedjelju uprkos širenju omikron varijante, javlja Anadolu Agency (AA).\nBioskopi, zoološki vrtovi, muzeji i pozorišta su među mjestima koja su ponovo otvorena. Ograničenom broju gledalaca takođe je dozvoljeno da prisustvuju sportskim događajima u zatvorenom i na otvorenom.\nPosjetioci su dužni da nose maske na većini ovih mjesta i da dostave dokaz da su vakcinisani ili da su se oporavili ili da su nedavno bili negativni na COVID-19.\nVlada planira da 31. januara dodatno ublaži ograničenja zbog koronavirusa u Danskoj, zemlji sa 5,8 miliona stanovnika.\nDanski ministar zdravstva Magnus Heunicke rekao je ranije ove sedmice da Vlada pažljivo prati situaciju s pandemijom i da “ne bi podržala ponovno otvaranje da nije bilo jasnog pristupa kako njihovih, tako i vanjskih stručnjaka”.\nPrema ranim studijama, manja je vjerovatnoća da će omikron varijanta uzrokovati tešku bolest od prethodne delta varijante. Omikron se širi lakše od drugih varijanti koronavirusa i već je postao dominantan u mnogim zemljama. Također lakše inficira one koji su vakcinisani ili su prethodno bili zaraženi ranijima verzijama koronavirusa.\nDanska premijerka Mette Frederiksen rekla je u srijedu da je ukidanje ograničenja zasnovano na preporukama Vladine savjetodavne grupe zdravstvenih stručnjaka – Komisije za epidemije – i da njen kabinet “namjerava slijediti njihove preporuke”.\nPrethodni članakReferendum u Srbiji: Zatvorena glasačka mjesta\nNaredni članakBiserko: Beograd smatra da su međunarodne okolnosti stvorile historijsku šansu za realizaciju projekta “srpski svet”


Rodik: Čuvao sam Džordana, sparingovao sa Alijem.. – BiGportal.ba\nRodik: Čuvao sam Džordana, sparingovao sa Alijem..\nAmerikanac Endi Rodik u subotu je primljen u tenisku Kuću slavnih, na kojoj se zahvalio “velikoj četvorci” i rekao kako je u karijeri dosta toga prošao.\nBivši svetski broj jedan povukao se 2012. godine posle US Opena, kada je imao samo 30 godine.\nVeći deo karijere proveo je u senci “Velike trojke”, a potom i “Četvorke” kada je Endi Mari počeo da igra najbolji tenis u karijeri. Rodik je bio iskren pa je priznao da ga je to dosta nerviralo.\n“Momci iz “Velik četvorke” su me nekad baš nervirali, ali sada kada pogledam ponosan sam na to što sam igrao protiv takvih igrača. Hvala Novače, Endi, Rodžere i Rafa što ste igrali na nivou koji će teško nekad neko dostići”, rekao je Endi.\nAmerikanac je u novembru 2003. godine bio prvi igrač sveta, a zanimljivo da je te sezone uspeo da osvoji jedini Grend slem u karijeri – US Open. Na sve što je uspeo da uradi u karijeri Endi je izuzetno zahvalan.\n“U karijeri sam čuvao Džordana, sparingovao sa Alijem, znam kako je onima koji su gledali Pikasa. Video sam to uživo“, rekao je Endi, aludirajući na igranje sa Đokovićem, Federerom, Nadalom i Marijem.\nPored Rodika, u Kuću slavnih primljena je i Belgijanka Kim Klajsters.


Poziv studentima da učestvuju u programu „BG praksa 2018” - Slika Vest\nHomeVestiPoziv studentima da učestvuju u programu „BG praksa 2018”\nPoziv studentima da učestvuju u programu „BG praksa 2018”\nSlikaVest, Beograd, 22. marta – Univerzitet u Beogradu i Grad Beograd pozivaju studente završnih godina osnovnih i master studija da učestvuju u programu univerzitetske radne prakse „BG praksa 2018”.\nProgram se realizuje devetu godinu zaredom zahvaljujući uspešnoj saradnji Univerziteta u Beogradu i Grada Beograda, a osmislio ga je Centar za razvoj karijere i savetovanje studenata Univerziteta u Beogradu. Do sada je kroz program „BG praksa” prošlo više od 1.800 studenta sa 26 fakulteta Univerziteta u Beogradu. Program je rezultat zajedničkog nastojanja da što veći broj studenata Univerziteta u Beogradu stekne praktična znanja i veštine, i relevantno radno iskustvo tokom studija i tako unapredi svoje akademsko obrazovanje. Proistekao je iz potrebe da se što većem broju mladih ljudi sa univerzitetskom diplomom pruži podrška u profesionalnom usavršavanju, ali i prepoznavanju važnosti ideje da koncept društveno odgovornog poslovanja postane integralni deo poslovnih strategija javnih preduzeća u Beogradu.\nSvim polaznicima programa tokom tri meseca trajanja prakse biće obezbeđena naknada za topli obrok i prevoz, kao i mentorska podrška više od 100 mentora.\nKonkurs sa svim detaljima o lokacijama i pozicijama za praksu, opisom posla, uslovima za svaku poziciju i potrebnim dokumentima nalazi se na sajtu Centra za razvoj karijere, na stranici http://www.razvojkarijere.bg.ac.rs/konkurs-bgpraksa-2018.\nNa istoj strani sajta istaknuti su važni datumi vezani za proces prijave, predselekciju, selekciju, odgovori na najčešće postavljena pitanja, link ka prijavnom formularu za konkurs, kao i „Vodič kroz konkurs” sa pozicijama organizovanim prema fakultetima.\nNa konkurs se mogu prijaviti zainteresovani studenti završnih godina osnovnih i master studija u skladu sa navedenim uslovima konkursa za raspisane pozicije. Za sve kandidate neophodno je da prilože skeniranu potvrdu o redovnom studiranju sa odgovarajućeg fakulteta. Konkurs je otvoren do 17. aprila 2018. godine u ponoć, a prvi dan prakse biće 15. juna 2018.\nBeogradGrad BeogradPoziv studentima da učestvuju u programu „BG praksa 2018”\nVanredna odbrana od poplava od Kule Nebojša do Bastiona Svetog Jakova\nPotpisan ugovor o koncesiji beogradskog aerodroma


Priručnik Vlade Kosova kako izgubiti bitku sa COVID-19 - Crno beli svet\nPriručnik Vlade Kosova kako izgubiti bitku sa COVID-19\nPiše: Agron Demi; tekst je preveden sa albanskog\nPolitika Hotijeve vlade ne samo da sistematski ne uspeva u tome da zaštiti građane od zdravstvene i ekonomske krize, već otkriva nejednakost i nesolidarnost sa siromašnima na Kosovu. „Covid odlazi, leto dolazi”. Ovo je bila euforična poruka infektologa Valjbona Krasnićija (Valbon Krasniqi) 24. maja, na dan kada je broj zaraženih sa COVID-19 na Kosovu dostigao jednocifrene brojeve.\nMožda je ova euforija da je Kosovo pobedilo u ratu protiv virusa učinila da nova vladajuća koalicija, koja je dobila poverenje u Skupštini 3. juna, imenuje pravnika Armenda Zemaja (LDK) – poslanika Skupštine Kosova od 2007. godine, sa vrlo malo menadžerskog iskustva i bez ikakvog iskustva u upravljanju zdravstvenim sektorom – za ministra.\nAli virus nigde nije otišao. Vratio se još jači. Nekoliko dana pre napuštanja uprave, Kurtijeva vlada ukinula je sve restriktivne mere, koje su uvođene postupno od 13. marta 2020. godine. Uoči 3. juna, kada je Skupština dala mandat novoj vladi na čelu sa Avdulahom Hotijem, Nacionalni institut za javno zdravlje na Koosovu saopštio je da je do tada registrovano 1,142 pozitivna slučaja, sa 871 izlečenim i 30 smrtnih slučajeva.\nČetrdeset dana kasnije, situacija se drastično promenila. Danas govorimo o 5,118 zaraženih, od kojih je 2.640 aktivno, a broj umrlih dostigao je 108.\nOva teška situacija učinila je da Hotijeva vlada 13. jula preduzme niz mera odlukom da zatvori neke od privrednih delatnosti, a kao način za sprečavanja širenja Covid-19.\nPotpuno zatvaranje privrede od sredine marta do početka juna načinilo je veliku štetu privredi, beležeći najniži privredni rast ikada zabeležen u prvom tromesečju još od posleratnog perioda, kao i pad budžetskih prihoda, porast nezaposlenosti i otežanu socijalnu situaciju.\nKao da ovo nije bilo dovoljno, pa je od početka pandemije Kosovo doživelo najveću institucionalnu krizu ikada kada je Skupština smenila Kurtijevu vladu, onemogućavajući joj time bilo kakvo delovanje; onemogućujavajući usvajanje nove pravne osnove za odgovor na izazove pandemije; onemogućavajući usvajanje međunarodnih finansijskih sporazuma koji bi omogućili finansiranje mera za sanaciju štete u privredi.\nDo trenutka objavljivanja ovog članka, Skupština još uvek nije na drugom čitanju usvojila budžetske izmene neophodne za finansijske isplate onima koji su izgubili posao kao rezultat pandemije i preduzećima koja se suočavaju sa finansijskim poteškoćama. U Skupštini Kosova se juče i danas raspravlja o upravljanju Vlade Kosova zdravstvenom krizom.\nRestriktivne mere načinile su štetu privredi, ali situacija je ista i van Kosova gde je privredni nanesena šteta i potpunim uklanjanjem mera.\nPrema dvema različitim studijama, mere socijalnog distanciranja povoljnije su za privredu nego nepreduzimanje mera. Švedska se, kao jedina zemlja u Evropi koja nije preduzela restriktivne mere protiv Covid-19, suočava sa velikom stopom smrtnosti od virusa, kao i sa ekonomskim posledicama.\nUstručavanje Hotijeve vlade da bude stroža u smislu primene zaštitnih mera protiv širenja Covid-19, odbijanje da se usvoji Predlog zakona o sprečavanju i upravljanju pandemijom s obrazloženjem da nije neophodan, uprkos preporuci Ustavnog suda da se donese poseban zakon; nesposobnost povećanja broja testiranih, obećanih programom upravljanja, učinilo je da Kosovo uđe na listu onih koji gube bitku sa pandemijom. U poređenju sa susednom Severnom Makedonijom, koja ima približno isti broj stanovnika kao Kosovo, Kosovo je sprovelo testiranje u dvostruko manjoj meri.\nPosledično, mnoge zemlje, uključujući Makedoniju i Crnu Goru, stavile su Kosovo na listu onih koje ne treba posećivati, u suprotnom je obavezan dvonedeljni karantin.\nIako je obećano povećanje broja testiranih, postupci testiranja postali su samo teži. Dok građani mogu da se testiraju samo ukoliko imaju uočljive simptome, političari i članovi njihovih porodica se testiraju i bez simptoma.\nTokom rasprava u Skupštini Kosova, ministar Zemaj je javno pozvao poslanike Pokreta Samoopredeljenje „da ne oklevaju, već da idu i testiraju se, jer im se virus primećuje u očima”. U vreme kada je ministar dao ovu izjavu, više kao napad na političke rivale, nego kao iskreni zahtev, na desetine građana se vraća svojim kućama, ne uspevajući da se testiraju, iako ne samo njihove oči, već i celo telo ukazuje na prisustvo virusa.\nNeravnopravnost u testiranju prvi je znak šta može da se dogodi ako dođe do situacije da mora da se odluči ko će imati prioritet za lečenje na respiratoru. Dosadašnja iskustva pokazuju da, kada su državni resursi oskudni, oni kojima su najpotrebniji nemaju prioritet, već oni koji su politički moćniji.\nIako javne institucije ne pronalaze budžetska rešenja da pomognu onima koji su najviše pogođeni pandemijom, sa lakoćom donose odluke koje još više opterećuju privatni sektor i građane. Trinaestog jula Vlada Kosova je donela odluku o ponovnom zatvaranju velikog broja kategorija privrednih subjekata i obaveznom nošenju maski.\nMaska za jednokratnu upotrebu u apotekama košta najmanje 50 centi. Prema Agenciji za statistike Kosova, 18% stanovništva Kosova živi ispod granice siromaštva, ili sa manje od 1.85 evra dnevno, dok 5.1% živi u ekstremnom siromaštvu, ili sa manje od 1.31 evra dnevno. Izraženo u brojkama, preko 217.000 punoletnih građana živi u siromaštvu, kojima kupovina maske čini 27% do 38% dnevnog budžeta.\nPandemija je dokazala jednu stvar – kada se društvo suočava sa spoljnom opasnošću, politička scena se ne ujedinjuje, naprotiv – odnosi se samo još više zaoštravaju. A oni koji najviše pate su onih 217.000 građana koji žive sa oko 1 evro dnevno i oni koje oni izdržavaju.\nIz stolica u javnim ustanovama, službenici sa prosečnom mesečnom zaradom od 2.000 evra obavezuju građane koji žive sa manje od 1.31 evra dnevno da nose maske koje koštaju najmanje 0.5 evra. Dok su građani koji žive u siromaštvu dužni da kupuju maske, s druge strane, javni službenici sa platama od hiljade evra kupuju zaštitne maske iz državnog budžeta, čak i po ceni višestruko većoj od tržišne. Donošenje kaznenih odluka, koje nisu propraćene olakšavajućim finansijskim merama, nije efikasna strategija za borbu protiv pandemije.\nNe postoji dokazana formula o tome kako države mogu da dobiju rat protiv Covid-19. Ali, u situaciji u kojoj je Kosovo, na ivici zdravstvenog kolapsa, kako bi što lakše izašle na kraj sa pandemijom, domaće institucije bi trebalo da odobre međunarodne finansijske sporazume i da se usredsrede na potpomaganje poslovne zajednice i solidarnost sa kategorijom stanovništva koja je najteže pogođena krizom – koju je izazvala pandemija korona virusa – siromašnima.\nStavovi izraženi u delu sa mišljenjima pripadaju autoru i ne odražavaju nužno stavove BIRN-a.\nProblemi sa imovinom na Kosovu sistemskog karaktera – zahtevaju hitna sistemska rešenja\nNeistine LDK-a o vladi sa 12 ministarstava


Ponovo probijen rekord osnivanja preduzeća u Austriji - Novosti - Austrija u Srbiji - www.advantageaustria.org\nPonovo probijen rekord osnivanja preduzeća u Austriji\n297 međunarodnih preduzeća osnovalo je prošle godine svoju podružnicu u Austriji, preko četvrtine toga potiče iz zemalja centralne i istočne Evrope i Saveza nezavisnih država (GUS).\nAgencija ABA-Invest in Austria zabeležila je 2015. ukupno 297 međunarodnih preduzeća koja su se nastanila u Austriji, To je rast od 8% čime je ponovo poboljšan rekord od prethodne godine. Još upečatljivije je povećanje obima investicija koje su se sa 34% popela na 496 miliona evra. S druge strane, opao je broj novootvorenih radnih mesta koji je 2014. iznosio 2.645, a sada se spustio na 2.613.\nVodeća država -investitor sa 103 podružnica je Nemačka, za kojom sledi Italija sa 42 podružnice. Interesovanje investitora iz zemalja centralne i istočne Evrope kao i iz Saveza nezavnisnih država održava se konstatno tj. u porastu: Sa 77 preduzeća ova grupa osnivača odgovorna je za 26% podružnica, osnovanih preko agencije ABA u 2015. godini. Nikada do sada nije došao toliki broj preduzeća iz Mađarske ( 25) ili Slovačke ( 13) za Austriju. Osim toga se nastanilo 9 preduzeća iz Rusije, 8 iz Slovenije, po 5 iz Češke i Bugarske kao i 4 iz Ukrajine.\nIzgledi za 2016. godinu su takođe obećavajuči: ABA trenutno savetuje oko 755 međunarodnih preduzeća koja su konkretno zainteresovana za osnivanje preduzeća u Austriji, što je za 2,5 % više no u januaru 2015. godine.\nPrethodna vest2015. godine ponovo povećana stopa izvoza poljoprivrednih…Sledeća vestPredsednik Privredne komore Austrije u poseti Srbiji


Adventističku crkvu u Banjaluci opljačkao Srbijanac - Istinito.com - Ne budi ovca!\nPočetna > BIH > Hronika > Adventističku crkvu u Banjaluci opljačkao Srbijanac\n9. Avgusta 2018. Istinito20Leave a Comment on Adventističku crkvu u Banjaluci opljačkao Srbijanac\nPolicija RS je u akciji kodnog naziva “Snimač” uhapšen je državljanin Srbije Nikola N. (30) iz Zemuna, saznaje Srpskainfo.\nOn je od juna do avgusta ove godine provaljivao u srednje škole i vjerske objekte, a na njegovoj meti bili su i muški i ženski satovi, ogrlice, novac… Između ostalog, osumnjičen je i za pljačku Hrišćanske adventističke crkve, iz koje je ukradeno 50.000 KM.\nPrema nezvaničnim informacijama, materijalna šteta iz više krađa procjenjuje se na preko 100.000 KM.\n– Nakon zaprimljenih prijava u vremenskom periodu od juna do avgusta 2018. godine, da su izvršena krivična djela u vaspitno-obrazovne ustanove, sportskom klubu, vjerskom objektu i drugim objektima na području Grada Banjaluke, policijski službenici su izvršili detaljnu analizu prikupljenih tragova sa lica mjesta i dokaza, te u koordinaciji sa Okružnim javnim tužilaštvom Banjaluka, izveli akciju kodnog naziva „Snimač“, koja je rezultirala utvrđivanje identiteta osumnjičenog – saopšteno je iz MUP RS.\nKod njega je pronađen dio otuđenog novca u različitim valutama i predmeti koji mogu poslužiti kao dokaz u krivičnom postupku.\nUhapsila ga je Granična policija BiH na aerodromu “Sarajevo” po potjernici banjalučke policije.\nSarajevo: Uhapšen vođa grupe koja je počinila više od 80 krađa


Danas je utorak, 13. avgust\nU toku jučerašnjeg dana u kikindskom porodilištu rođeni su dva dečaka i jedna devojčica.\nUrgentne ekipe za hitnu medicinsku pomoć Kikinda u toku jučerašnjeg dana intervenisale su 38 puta, 23 intervencije bilo je na poziv pacijenata, dok je u ambulanti obavljeno 15 pregleda.\nNa teritoriji Severnobanatskog okruga u toku jučerašnjeg dana registrovane su dve saobraćajne nezgode na području Kikinde sa pričinjenom materijalnom štetom.\nPočetak radova u Dečjem i Školskom dispanzeru:\nProjektom „Unapređenje sistema primarne zdravstvene zaštite dece i omladine na teritoriji Grada Кikinda“, koji je finasiran u okviru programa društvene odgovornosti „Zajednici zajedno“ kompanije NIS za 2019. godinu, Domu zdravlja „Kikinda“ odobreno je 17 miliona dinara za investiciono održavanje objekata Dečjeg i Školskog dispanzera, nabavku medicinske opreme i nameštaja i nabavku sanitetskog vozila sa opremom.\nHor i orkestar KCK osvojili zlatnu plaketu na Festivalu u Bugarskoj:\nHor i orkestar Kulturnog centra Kikinda „Attendite“ osvojili su zlatnu plaketu u kategoriji mešovitih horova na 25. Balkan folk festu u Varni, u Bugarskoj.\nMesna zajednica Iđoš i ove godine povodom Preobraženja, slave sela, od 15. do 19. avgusta organizuje višednevnu proslavu, u okviru koje će biti održani promocija iđoškog vina, Etno bazar, kulinarski dan, radionice za decu, Krofnijada, izložbe, završnica turnira u malom fudbalu i veče u šumi „Hajdemo na bubalice“.\nDinar je danas neznatno promenio vrednost prema evru i zvanični srednji kurs iznosi 117,6809 dinara za jedan evro, što je najveća vrednost dinara prema evru od početka godine, objavila je danas Narodna banka Srbije.\nJoš danas sunčano i vrlo toplo, sa temperaturom do 38 stpeni.\nDani sela u Iđošu od četvrtka do ponedeljka\nDomaći hitovi devedesetih u petak kraj otvorenih bazena


Biznis ključan za smanjenje nezaposlenosti mladih u Evropi | odgovornoposlovanje.rs\nBeograd, 5. oktobar 2016 – Prošlo je tri godine od kada je Evropska komisija pokrenula inicijativu Garancije za mlade (Youth Guarantee), koja ima za cilj da svakoj mladoj osobi omogući kvalitetnu ponudu za zaposlenje, kontinuirano obrazovanje, stručne prakse i treninge u okviru perioda od prva četiri meseca nakon što postanu nezaposleni ili napuste sistem formalnog obrazovanja.\nRezultati Garancija za mlade, Pakta za mlade i drugih inicijativa širom Evrope u poslednje tri godine ogledaju se u 1,4 miliona mladih koji više nisu nezaposleni i 900,000 mladih koji više nisu isključeni sa tržišta rada i iz obrazovnog sistema.\nForum za odgovorno poslovanje podržava angažovanje Evropske komisije na smanjenju broja nezaposlenih mladih širom Evrope i aktivan je partner u toj misiji. U skladu sa tim načelom, Forum je inicirao dijalog na temu zapošljivosti mladih kroz organizaciju konferencije Pakt za mlade na kojoj je predstavljena ova inicijativa, a svi zainteresovani imali su mogućnost da se i direktno uključe. Konferencija je održana u partnerstvu sa Timom za socijalno uključivanje i smanjenje siromaštva Vlade Republike Srbije i Beogradske otvorene škole.\n“Kao poslovna mreža, CSR Europe je ponosan da ima Forum za odgovorno poslovanje za partnera u okviru inicijative Pakt za mlade. Zajedno, pripremamo brojne predloge za unapređenje saradnje između biznis sektora i obrazovnih institucija”, bio je zaključak Stefana Kretsa, izvršnog direktora CSR Europe, nakon konferencije.


Beč: Zaključci ministarske konferencije - Vijesti - Index.hr\nBeč: Zaključci ministarske konferencije\npetak, 11.7.2003. 16:00\nPRIHVAĆANJEM zajedničkih zaključaka završena je u Beču u petak ministarska konferencija zemalja jugoistočne Europe o poticanju stranih ulaganja (Albanija, BiH, Bugarska, Hrvatska, Makedonija, Moldavija, Rumunjska, Srbija i Crna Gora).\nMinistri su se dogovorili da treba smanjiti zapreke za ulaganje, te stranim investitorima dopustiti kupnju nekretnina za potrebe ulaganja. Također su se složili da im se trebaju olakšati procedure oko dobivanja dozvola za rad i boravak.\nMinistri su pozdravili potporu OECD-a i Pakta o stabilnosti glede osnutka Vijeća stranih investitora, tijela zainteresiranog za ulaganja sa svrhom uspostave izravnih veza između ulagača i vladinih agencija i fondova za promicanje investicija.\nRazvoj privatnog sektora, a posebno strane privatne investicije, neophodni su za održivi ekonomski razvitak na jugoistoku Europe, regije koja se proteklih godina pokazala kao destinacija za ulaganja.\n"Investitori jasno gledaju na regiju kao cjelinu", rekao je posebni koordinator Pakta o stabilnosti Erhard Busek, zalažući se za potpisivanje bilateralnih sporazuma između zemalja za uspostavom zone slobodne trgovine.


Promiri Moja Grcka : svi mi koji volimo Grčku\nPočetna / Tesalija / Pilion / Promiri\nPilion Ostavite komentar 1,718 Pregleda\nSelo Promiri se nalazi 55 km južno od grada Volosa na uzvišenju koje pruža prelep pogled na Egejsko more. Položaj sela je takav, da se mesto uopšte ne vidi sa obale.Gotovo je nevidljivo. U 16 veku ljudi su živeli na moru na plaži Theotokos, a kasnije u priobalnom zaseoku Liri. Zbog stalnih napada sa mora od strane pirata, bili su prinudjeni da se stalno pomeraju, pa su odabrali današnji Promiri, kao utočište od osvajača.\nTokom turske okupacije, selo je imalo crkvenu imovinu (Vakoufi) i vrlo razvijenu proizvodnju maslinovog ulja, smokvi, grožđa i svile. Igralo je važnu ulogu u grčkoj revoluciji 1821 godine i smatra se centrom revolucije na poluostrvu.U neposrednoj blizini u šumi, se nalazi ženski manastir Agios Spiridon. Stanovništvo i danas živi od uzgoja maslina.\nPromiri poseduje kaldrmisane, kamene staze, gde ćete uz laganu šetnju videti mnoštvo starih kuća i neoklasičnih vila. Jedna od najznačajnijih gradjevina je bazilika Kimisi izgradjena 1767 godine, na temeljima starog hrama a tu je i fontana “Trani Brisi” napravljena 1786.\nZa kupanje su na raspolaganju nekoliko lepih plaža. Najbliža je plaža Theotokos (Bogorodica) gde se nalazi kapela Panagia Theotokos iz 1807. U neposrednoj blizini su plaže Platanias, Liri, Vromoneri i Mourtias.\nNajbliže veće mesto je Argalasti, u kome se nalazi zdrastveni centar. Selo je uključeno u KTEL sistem javnog, autobuskog prevoza na Pilionu i povezan je sa gradom Volosom.\nPrethodni tekst Partenon\nSledeći tekst Raci plaža


Job Speed Dating VOL. 2 u Podgorici – Bankar.me\nTema ovogodišnjeg događaja je računovodstvo, pa će se na petominutnim razgovorima za posao naći osam najboljih kandidata iz ove oblasti, selektovani po izboru osam kompanija učesnica: ATC Plus, Economic Team d.o.o, Finance Plus d.o.o, Gi Group, PwC Montenegro, RACC d.o.o, Unija Poslodavaca Crne Gore i zaposli.ME. Nakon formalnijeg dijela događaja, predstavnici kompanija i izabrani kandidati imaće priliku da nastave druženje uz Somersby osvježenje.\nSve zainteresovane računovođe mogu se prijaviti za ovaj događaj slanjem svog CV-ja na mail adresu [email protected], do 3. maja u podne, od čega će osam kandidata sa najboljim biografijama dobiti poziv za učešće. Kandidati će i ovog puta imati priliku da se predstave kompanijama u roku od 5 minuta i smjenjivaće se sistemom rotacije, te će na taj način sve prisutne kompanije imati priliku da upoznaju sve kandidate.\nDogađaj se organizuje u cilju podsticanja zapošljavanja, umrežavanja poslodavaca i kvalitetnog kadra, ali i za dobrobit kreiranja zajednice, ohrabrenja i davanja pozitivnog primjera dešavanja u post-corona periodu.\nJob Speed Dating je prvi samostalni događaj ovakvog tipa u Crnoj Gori, a ujedno i jedan od mnogih autentičnih projekata u okviru organizacije NEST-a.\nPOJMOVIJob Speed Dating Job Speed Dating Podgorica\nPrevious Napravljen mejl za prijavu za vakcinaciju vlasnika privatnog smještaja u Kotoru\nSljedeći Zašto advokati ne žele fiskalizaciju?


Fruška gora vraćena u nadležnost Vlade Srbije - Ozon Media\nSremska Mitrovica -Nacionalni park Fruška gora iz nadležnosti AP Vojvodine vraćen u nadležnost Vlade Srbije.\nMinistar prirodnih resursa, rudarstva i prostornog planiranja Milan Bačević i predsednik Vlade Vojvodine Bojan Pajtić juče su potpisali ugovor kojim se Nacionalni park Fruška gora iz nadležnosti AP Vojvodine vraća u nadležnost Vlade Srbije.\nBačević je rekao da su se posle preporuke Ustavnog suda Srbije za vraćanje nekih od nadležnosti nad Nacionalnim parkom Fruška Gora Vladi Srbije, predstavnici pokrajinske i republičke vlasti vrlo brzo i lako dogovorili o tome.\nVlada Srbije i AP Vojvodine će i ubuduće finansijski pomagati razvoj tog nacionalnog parka za koji je urađen novi Master plan koji je, kako je kazao Bačević, jedan od najboljih sa kojim se upoznao u Vladi Srbije.\nPajtić je zahvalio ministru na državotvornom i odgovornom pristupu prilikom definisanja ovog ugovora, koji će otvoriti perspektivu za dalji razvoj i ulaganje u Frušku goru.\nOn je naveo da je godinu dana od usvajanja novog Master plana u taj nacionalni park uloženo 650 miliona dinara, pre svega u infrastrukturu, poljoprivredu i izletničke centre.\nPrema rečima Pajtića, u toku je priprema dokumentacije za izgradnju tunela kroz Frušku goru, kojim bi se izmestio saobraćaj iz nacionalnog parka i autoputem povezao Novi Sad sa Rumom.\n( Mondo, foto npfruskagora.co.rs)\nDinar slabiji posle vikenda


Kada su počeli da se zabavljaju, nije znala da je Dado slavan: Ovako danas izgleda pevačeva bivša supruga Selma (FOTO)\nSNIMILA HIT SA 18 GODINA: Batalila muziku, završila MEDICINU! Ovako izgleda u belom doktorskom mantilu (VIDEO)\nJelenine mezimice: Atina i Nika novim frizurama izazvale oprečne reakcije fanova (FOTO)\nBIKOVIĆ UPAO VODITELJKI U REČ: Je l' hoćeš da ova emisija traje ili da je brzo završimo?\nKako se pevačica od muškobanjaste devojke pretvorila u opasnu zavodnicu! (FOTO)\nMUŽ JE ČASTIO SA POKLONOM OD 200.000 DOLARA: Karleuša je tražila samo TO, zver koju nema ni Kim Kardašijan!\nUŽAS NA AUTO PUTU: Vozio je kolima u suprotnom pravcu, kada su na radiju uputili ZASTRAŠUJUĆU INFORMACIJU!\nPOGLEDAJTE KAKO JE BOSANSKI GOLF 2 PONIZIO VOZAČA LAMBORDŽINIJA: Ovo je bilo mnogo brutalno! (VIDEO)\nPOGLEDAJTE ZEMUNSKU TUČU DANA IZBLIZA: Svađali se, više se makljali, a stradala alfa!


Skandal: Kovčeg prekriven nacističkom zastavom - BIGportal.ba\n11 Januara, 2022 11 Januara, 2022 0105\nRimska katolička crkva najoštrije je danas osudila uvredljivu i neprihvatljivu pogrebnu povorku ispred lokalne crkve u kojoj je kovčeg bio prekriven načističkom zastavom i ožalošćene koji su koristili fašistički pozdrav.\nItalijanski portal “Open” je objavio fotografije i video snimke ispred crkve Svete Lucije nakon sahrane, a na njima je prikazano dvadesetak okupljenih ljudi oko kovčega sa ispruženom desnom rukom u fašističkom pozdravu, prenio je AP.\nKako navodi ovaj portal, radi se o sahrani Alesije Auđelo, pripadnice ekstremne desnice Forca nove, koja je umrla 7. januara od tromboze u 44. godini.\nRimska katolička nadbiskupija je naglasila da ni paroh, ni sveštenik koji je služio sahranu, nisu znali šta se dešava napolju nakon završetka mise.\nTakođe, kako se dodaje, nacistička zastava ukrašena svastikom je “užasan simbol koji je nepomirljiv sa hrišćanstvom”.\nOvo je ozbiljno, uvredljivo i neprihvatljivo za crkvenu zajednicu Rima i za sve ljude dobre volje u našem gradu – navodi se u saopštenju.


Nije nimalo prijatan osećaj kada shvatimo da je naš Fejsbuk nalog, u koji smo uložili dosta vremena i koji sadrži mnoštvo ličnih podataka, ugrožen. Stoga smo za vas spremili par saveta za zaštitu naloga od neovlašćenog pristupa ili napada hakera.\n1) Proverite da nije još neko ulogovan u vaš nalog\nKada jednom upamtimo šifru u brauzeru, Fejsbuk nas ne tera da je stalno ukucavamo. Na sopstvenim računarima to ne predstavlja problem, ali na tuđim da. Ako zaboravimo da se izlogujemo, onda neko drugi može da pristupi našem nalogu i svim podacima. Idite na Podešavanje naloga – Bezbednost – Aktivne sesije (Privacy settings – Security – Active sessions), da vidite sa kojih ste uređaja sve ulogovani na svoj nalog.\n2) Uključite obaveštenja kada se neko uloguje u nalog\nSvaki put kada se neko uloguje u vaš nalog, sa nepoznate lokacije, možete dobiti obaveštenja na email ili putem SMS poruke. Uključivanje slanja na email se vrši u istom jezičku: Bezbednost – Obaveštenja o prijavljivanju(Security – Login notifications), kao što vidite na slici.\nA možete i da uključite i SMS poruke, ako ste dodali svoj broj telefona na Fejsbuk nalog. Napominjemo da, u slučaju da dodate svoj broj telefona na Fejsbuk, vodite računa da isključite primanje drugih obaveštenja na telefon, jer vam mogu stizati poruke svakodnevno.\n3) Uključite bezbedno pregledanje\nU sekciji Bezbednost, štiklirajte opciju bezbedonosnog pregledanja, kako bi svaki put kada je to moguće koristili https protokol, koji je daleko bezbedniji.\n4) Ažurirajte svoja podešavanje privatnosti\nMnogobrojne aplikacije koje instaliramo na svoj nalog, mogu pristupati našim podacima i ostavljati statuse u naše ime. Proverite spisak svih instaliranih aplikacija, prateći već napisano upustvo, ili idite na Podešavanja naloga – Aplikacije (Accunt settings – Apps).\nPregledajte koje aplikacije imaju pristup vašem nalogu, kao i sve dozvole koje imaju.\n5) Proverite na koje sve elektronske adrese je povezan Fejsbuk nalog\n6) Izaberite jaku šifru\n7) Koristite zdrav razum za izbegavanje prevara\nVeoma je bitno da vodite računa na koje linkove klikćete. Virusi često imaju senzacionalističke, pornografske ili šokirajuće naslove, koji nas naprosto mame da ih otvorimo. Klikom na njih, međutim, bivamo preusmereni na sajtove koji sadrže virus. Tu su takođe i mnogobrojne prevare, kao što su, na primer, mogućnost da saznamo ko gleda naš profil ili da kliknemo kako bi pomogli borbi nekog deteta protiv smrtonosne bolesti, dobici u nagradnoj igri i slično. Najbitnije je da uvek koristite zdrav razum pre nego što kliknete bilo gde.\nTags Društvene mreže hakovanje


Izdašna primanja postala problem za Zmaja: Budućnost želi raskinuti ugovor sa Gordićem – Sport Centar Izdašna primanja postala problem za Zmaja: Budućnost želi raskinuti ugovor sa Gordićem – Sport Centar\nNeispunjeni ciljevi u ABA ligi mogli bi da se odraze na simbole Budućnosti, Nemanju Gordića i Nikolu Ivanovića.\nKako prenose podgoričke Vijesti, uprava crnogorskog kluba pokušava da se rastane sa reprezentativcem Bosne i Hercegovine, a slična sudbina bi mogla da se dogodi i 25-godišnjem Podgoričaninu.\nŠta je razlog ovakvoj promjeni kursa? Gordić i Ivanović su, kao heroji historijskog osvajanja ABA lige u sezoni 2017/2018, nagrađeni vrlo izdašnim dvogodišnjim ugovorima. Nezvanične informacije govore da je playmaker iz Gacka dobio 350.000 eura po sezoni, a crnogorski reprezentativac 250.000.\nUprava je tada htjela i da ih nagradi za odlična izdanja tokom cijele sezone, posebno u polufinalu sa Cedevitom i finalu sa Crvenom zvezdom, ali i da ispuni dio neophodnog budžeta za Euroligu (minimum 5,4 miliona, od toga maksimum 65 posto za plate igrača).\nU tek završenoj sezoni nisu bili glavni igrači, jer su u centru pažnje bili preskupo plaćeni i “promašeni” stranci, a Ivanović je imao i nesreću da u novembru odigra posljednju utakmicu zbog problema sa koljenima.\nProblem je što Budućnost, gotovo sigurno, neće igrati u Euroligi naredne sezone. Šansu za to je ispustila predajom regionalne krune u kontroverznom finalu sa Zvezdom, a u konkurenciji Partizana, Ritasa, Uniksa, Zenita iz Sankt Peterburga, Darussafake…, ima minimalne šanse da dobije wild card za elitno evropsko takmičenje.\nZbog učešća u Eurocupu će se prepoloviti budžet, pa je procijenjeno da je Gordić preskup i već mu je rečeno da traži drugi klub, ali je pitanje da li će na to pristati. Ako on ode, Ivanović će vjerovatno ostati, ali samo ako pristane na reviziju ugovora…\nkkbuducnost volinemanja grodicnikola ivanovic